
Nr.881, datë 12.12.2007

PËR PËRCAKTIMIN E AUTORITETIT KONTRAKTUES, PËR DHËNIEN ME KONCESION TË HIDROCENTRALIT “BELE 2”, DHE MIRATIMIN E BONUSIT, NË PROCEDURËN PËRZGJEDHËSE KONKURRUESE, QË I JEPET SHOQËRISË

Në mbështetje të nenit 100 të Kushtetutës dhe të neneve 5, pika 3, e 23, pika 3, shkronja “b” të ligjit nr.9663, datë 18.12.2006 “Për koncesionet”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Autoriteti kontraktues për kryerjen e procedurave ligjore, për dhënien me koncesion të formës “BOT” (ndërtim, operim dhe transferim) të hidrocentralit “Bele 2”, është Ministria e Ekonomisë, Tregtisë dhe Energjetikës.
2. Miratimin e bonusit prej 9 përqindsh të pikëve, për rezultatin teknik dhe financiar, në procedurën konkurruese përzgjedhëse (propozim i pakërkuar), që i jepet shoqërisë “Griald” sh.p.k.
3. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali  Berisha


VENDIM
Nr.882, datë 12.12.2007

PËR PËRCAKTIMIN E AUTORITETIT KONTRAKTUES, PËR DHËNIEN ME KONCESION TË HIDROCENTRALIT “HOLTË”, DHE MIRATIMIN E BONUSIT, NË PROCEDURËN PËRZGJEDHËSE KONKURRUESE, QË I JEPET SHOQËRISË

Në mbështetje të nenit 100 të Kushtetutës dhe të neneve 5, pika 3, e 23, pika 3, shkronja “b” të ligjit nr.9663, datë 18.12.2006 “Për koncesionet”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Autoriteti kontraktues për kryerjen e procedurave ligjore, për dhënien me koncesion të formës “BOT” (ndërtim, operim dhe transferim) të hidrocentralit “Holtë”, është Ministria e Ekonomisë, Tregtisë dhe Energjetikës.
2. Miratimin e bonusit prej 8.5 përqindsh të pikëve, për rezultatin teknik dhe financiar, në procedurën konkurruese përzgjedhëse (propozim i pakërkuar), që i jepet shoqërisë “Ibrahimi” sh.p.k.
3. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.

Ky vendim hyn në fuqi pas botimit në Fletoren Zyrtare.

KRYEMINISTRI
Sali  Berisha

VENDIM
Nr.883, datë 12.12.2007

PËR PËRCAKTIMIN E AUTORITETIT KONTRAKTUES, PËR DHËNIEN ME KONCESION TË HIDROCENTRALIT “VELESHICA 1”, DHE MIRATIMIN E BONUSIT, NË PROCEDURËN PËRZGJEDHËSE KONKURRUESE, QË I JEPET SHOQËRISË

Në mbështetje të nenit 100 të Kushtetutës dhe të neneve 5, pika 3, e 23, pika 3, shkronja “b” të ligjit nr.9663, datë 18.12.2006 “Për koncesionet”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Autoriteti kontraktues për kryerjen e procedurave ligjore, për dhënien me koncesion të formës “BOT” (ndërtim, operim dhe transferim) të hidrocentralit “Veleshica 1”, është Ministria e Ekonomisë, Tregtisë dhe Energjetikës.
2. Miratimin e bonusit prej 8 përqindsh të pikëve, për rezultatin teknik dhe financiar, në procedurën konkurruese përzgjedhëse (propozim i pakërkuar), që i jepet shoqërisë  “Finage” sh.p.k.
3. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali  Berisha


VENDIM
Nr.884, datë 12.12.2007

PËR PËRCAKTIMIN E AUTORITETIT KONTRAKTUES, PËR DHËNIEN ME KONCESION TË HIDROCENTRALIT “TUJAN”, DHE MIRATIMIN E BONUSIT, NË PROCEDURËN PËRZGJEDHËSE KONKURRUESE, QË I JEPET SHOQËRISË

Në mbështetje të nenit 100 të Kushtetutës dhe të neneve 5, pika 3, e 23, pika 3, shkronja “b” të ligjit nr.9663, datë 18.12.2006 “Për koncesionet”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

1. Autoriteti kontraktues për kryerjen e procedurave ligjore, për dhënien me koncesion të formës, “BOT” (ndërtim, operim dhe transferim) të hidrocentralit “Tujan”, është Ministria e Ekonomisë, Tregtisë dhe Energjetikës.
2. Miratimin e bonusit prej 9 përqindsh të pikëve, për rezultatin teknik dhe financiar, në procedurën konkurruese përzgjedhëse (propozim i pakërkuar), që i jepet shoqërisë “Koja” sh.p.k.
3. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali  Berisha



Vendim
Nr.885, datë 12.12.2007

Për miratimin e kontratës së koncesionit të formës “bot”, të lidhur ndërmjet ministrisë së ekonomisë, tregtisë dhe energjetikës dhe shoqërisë “Xhemi 02” shpk, për ndërtimin e hidrocentralit “Verbë-Selcë”

Në mbështetje të nenit 100 të Kushtetutës dhe të neneve 21, pika 4, e 27 të ligjit nr.9663, datë 18.12.2006 “Për koncesionet”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Miratimin e kontratës së koncesionit të formës “BOT (ndërtim, operim, transferim), të lidhur ndërmjet Ministrisë së Ekonomisë, Tregtisë dhe Energjetikës, si autoriteti kontraktues dhe shoqërisë “Xhemi 02”, sh.p.k., për ndërtimin e hidrocentralit “Verbë-Selcë” sipas tekstit dhe aneksit, që i bashkëlidhen këtij vendimi.
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri 
Sali Berisha

Republika e Shqipërisë
Zyra e Noterisë Tiranë
Nr.________Rep.
Nr.________Kol.


KONTRATË KONCESIONI
E FORMËS “BOT” (NDËRTIM, SHFRYTËZIM, TRANSFERIM) PËR NDËRTIMIN E HIDROCENTRALIT “VERBË-SELCË”

Në Tiranë, më datë……………2007 (dymijë e shtatë), përpara meje notere………………, e regjistruar në Dhomën e Noterisë Tiranë, me adresë në …………………………………, u paraqitën Palët Kontraktuese si më poshtë:
Ministria e Ekonomisë, Tregtisë dhe Energjetikës, përcaktuar si “Autoritet Kontraktues” me vendimin e Këshillit të Ministrave nr.127, datë 14.3.2007 “Për përcaktimin e Autoritetit Kontraktues për ndërtimin me koncesion të hidrocentralit “Verbë-Selcë”, që më poshtë do të quhet “Hidrocentrali”, përfaqësuar me autorizimin nr.1828/7, datë 14.9.2007  nga z.Kristo Rodi, i biri i Stefanit, i datëlindjes 11.6.1957, madhor dhe me zotësi të plotë juridike dhe për të vepruar, për identitetin e të cilit u sigurova nga letërnjoftimi nr.NF 489018;
dhe
Shoqërisë “Xhemi 02”sh.p.k., regjistruar si person juridik me vendimin nr.28460, datë 29.10.2002 të Gjykatës së Rrethit Tiranë, që më poshtë do të quhet “Koncesionari”, përfaqësuar nga administratori z.Baftiar Xhaja, për identitetin e të cilit u sigurova nga certifikata personale, madhor dhe me zotësi të plotë juridike për të vepruar:




Hyrje

Duke pasur parasysh që Qeveria e Shqipërisë:
a) i ka dhënë një rol prioritar prodhimit, transmetimit  të shpërndarjes së energjisë elektrike nëpërmjet ndërtimit ose rehabilitimit të hidrocentraleve të reja ose rehabilitimit të hidrocentraleve ekzistuese me anë të procedurave të koncesionit, për përmirësimin e treguesve teknikë dhe ekonomikë të rrjetit elektrik kombëtar;
b) e konsideron ndërtimin e hidrocentraleve një element të rëndësishëm për zhvillimin e sektorit të energjisë;
c) e vlerëson formën “BOT” të koncesionit, si një formë koncesioni që bën të mundur stimulimin e investitorëve privatë për ndërtimin e hidrocentraleve të reja me anën e kapitalit privat;
d) e angazhuar për ngritjen dhe zhvillimin e tregut të brendshëm të energjisë elektrike;
e) mirëpret investitorët vendas ose të huaj në ndërtimin e kapaciteteve të reja prodhuese të energjisë elektrike;
f) me anën e legjislacionit në fuqi, rregullon dhënien me koncesion të hidrocentraleve dhe me vendimin e Këshillit të Ministrave nr.127, datë 14.3.2007 “Për përcaktimin e autoritetit kontraktues për ndërtimin me koncesion të hidrocentralit “Verbë-Mesmal-Velçan””, autorizohet Ministria e Ekonomisë, Tregtisë dhe Energjetikës për negocimin dhe nënshkrimin e kontratës së koncesionit,
si dhe:
Koncesionari
a) është i interesuar të investojë në ndërtimin e hidrocentralit në komunën Gorë, me qëllim prodhimin e energjisë elektrike dhe rritjen e sigurisë së furnizimit me energji elektrike të zonës;
b) shoqëria “Xhemi 02” sh.p.k., zotëron kapacitetet e nevojshme tekniko-financiare dhe organizative, për të realizuar projektin e miratuar sipas objektit të kësaj kontrate;
c) ka kryer studimin tekniko-ekonomik dhe mjedisor për ndërtimin dhe shfrytëzimin e hidrocentralit “Verbë-Selcë”, objekt i këtij koncesioni;
d) shoqëria “Xhemi 02” sh.p.k., ka marrë njoftim nga Ministria e Ekonomisë, Tregtisë dhe Energjetikës, me anë të shkresës zyrtare nr.4630/1, datë 10.7.2007, për shpalljen fitues në procedurën e konkurrimit për koncesionin e hidrocentralit “Verbë-Selcë”;
Palët bien dakord për sa vijon:

Neni 1
Përkufizime

Termat e mëposhtëm, kudo që do të përdoren në këtë kontratë, kanë kuptimet që jepen në vijim:
a) “Kontratë koncesioni” është kjo kontratë dhe anekset 1 dhe 2, bashkëlidhur kësaj.
b) “Autoriteti kontraktues” është Ministria e Ekonomisë, Tregtisë dhe Energjetikës.
c) “Koncesionari” është shoqëria “Xhemi 02” sh.p.k., me seli në Pogradec.
ç) “Hidrocentrali” është hidrocentrali “Verbë-Selcë” dhe tërësia e objekteve që shërbejnë për prodhimin e energjisë elektrike, ku përfshihet vepra e marrjes, kanali i devijimit, baseni i presionit, tubacioni që dërgon ujin në turbina, ndërtesa e centralit së bashku me makineritë dhe pajisjet e instaluara në të, nënstacioni dhe linja e transmetimit që bën lidhjen me rrjetin ekzistues, dhe gjithçka tjetër që lidhet dhe i shërben këtij hidrocentrali.
d) “Kontratat e sipërmarrjes” janë të gjitha kontratat e nënshkruara nga Koncesionari me sipërmarrësit për kryerjen e punimeve.
dh) “Licencë” është akti administrativ, që lëshohet nga autoriteti përkatës publik, për të ushtruar një veprimtari, bazuar në kriteret objektive të kualifikimit.
e) “Tarifa koncesionare” është sasia e energjisë elektrike që i ofrohet pa pagesë shtetit.
ë) “Projektide” është dokumentacioni teknik e ekonomik për planifikimin, financimin, projektimin, ndërtimin, shfrytëzimin, mirëmbajtjen dhe transferimin e hidrocentralit.

f) “Projekti i zbatimit” është projekti i detajuar inxhinierik, i cili përmban parametrat, karakteristikat dhe specifikimet përfundimtare të hidrocentralit.

Neni 2
Objekti i koncesionit

Objekti i kësaj kontrate koncesioni është projektimi, ndërtimi, shfrytëzimi dhe transferimi i hidrocentralit tek Autoriteti Kontraktues, konform termave të kësaj kontrate.

Neni 3
Karakteristikat e hidrocentralit

Karakteristikat e hidrocentralit janë, si më poshtë:
Kuota e veprës së marrjes		+1562 m.sl
Kuota e ndërtesës së centralit		+725 m.sl
Fuqia e instaluar			2.8 MW (2x1.4) MW
Energjia e prodhuar			16 mln kWh/vit.

Neni 4
Afati i koncesionit

Autoriteti Kontraktues i jep Koncesionarit me koncesion hidrocentralin, për një afat kohor prej 35 vjetësh, sipas shkronjës “b” të nenit 27 të ligjit nr.9663, datë 18.6.2006 “Për koncesionet”. Ky afat fillon pas miratimit të kësaj kontrate sipas nenit 17.

Neni 5
Detyrimet e Autoritetit Kontraktues

Autoriteti Kontraktues merr përsipër detyrimet e mëposhtme:
a) të asistojë Koncesionarin pranë çdo institucioni, organi a agjencie shtetërore, qendrore a vendore, kur është e nevojshme, për marrjen e licencave, autorizimeve dhe lejeve të nevojshme për koncesion;
b) të garantojë Koncesionarin se nuk do të lidhë asnjë marrëveshje tjetër, që mund të dëmtojë a pengojë prurjet ditore, stinore ose vjetore në hidrocentral;
c) të kontrollojë rregullisht ecurinë e kontratës, sipas kushteve të përcaktuara në të;
ç) të garantojë blerjen e energjisë elektrike nga shoqëria KESH sh.a., për 15 vitet e para të prodhimit të energjisë elektrike, me çmimin sipas formulës së përcaktuar në vendimin e Këshillit të Ministrave nr.27, datë 19.1.2007;
d) të miratojë projektin e zbatimit të hidrocentralit. Koha e nevojshme për miratimin e projektit të zbatimit nuk bën pjesë në grafikun e punimeve të parashikuar në aneksin 2 bashkëlidhur.

Neni 6
Detyrimet e Koncesionarit

6.1 Koncesionari është i detyruar të zbatojë projektin e zbatimit në përputhje me kushtet dhe afatet e parashikuara në këtë kontratë.
6.2 Koncesionari është i detyruar:
a) të formojë, brenda 30 (tridhjetë) ditëve nga nënshkrimi i kësaj kontrate, shoqërinë koncesionare, që do të ketë si objekt të veprimtarisë së saj hartimin e projektzbatimit, ndërtimin, shfrytëzimin dhe transferimin e hidrocentralit tek Autoriteti Kontraktues pas përfundimit të afatit të koncesionit. Shoqëria koncesionare do t’i nënshtrohet të gjitha dispozitave ligjore, që rregullojnë veprimtarinë e shoqërive tregtare në Shqipëri, si dhe në rast transferimi të kuotave të shoqërisë apo pjesëve të kapitalit të saj te të tretët, ajo duhet të marrë pëlqimin me shkrim të Autoritetit Kontraktues;
b) të zbatojë punimet dhe planin e investimit sipas aneksit bashkëlidhur kësaj kontrate;
c) të kryejë investimin sipas afateve të parashikuara në këtë kontratë dhe në cilësinë e kërkuar;
ç) të fillojë punën menjëherë pas miratimit të projektit të zbatimit sipas pikës “d” të nenit 5;
d) të menaxhojë e administrojë hidrocentralin gjatë periudhës së koncesionit;
dh) të përballojë shpenzimet që lidhen me dëmet që mund t’i shkaktohen palëve të treta për faj të vet;
e) të informojë Autoritetin Kontraktues për çdo rrethanë që mund të ndikojë në zbatimin e Projektit të zbatimit;
ë) të zbatojë legjislacionin shqiptar në fuqi gjatë ushtrimit të veprimtarisë së saj;
f) të marrë masa për të garantuar kushtet e sigurimit në punë për punëtorët dhe personat e tjerë, për të shmangur dëmet ndaj pronës publike dhe private, si dhe të respektojë legjislacionin në lidhje me parandalimin e dëmeve a fatkeqësive në punë;
g) të paguajë të gjitha shpenzimet për publikimet e bëra, si dhe shpenzimet noteriale;
h) të paraqesë pranë Autoritetit Kontraktues projektin e zbatimit sipas grafikut të punimeve të parashikuar në aneksin bashkëlidhur;
i) Të zbatojë projektin e zbatimit për ndërtimin e hidrocentralit.

Neni 7
Vlera e investimeve

7.1 Vlera e investimeve, që duhet të kryhet nga Koncesionari (sipas aneksit 1), është në vlerën totale 2 355 000 (dy milionë e treqind e pesëdhjetë e pesë mijë) euro, nga të cilat 852 500 (tetëqind e pesëdhjetë e dy mijë e pesëqind) euro do të investohen në makineri e pajisje.
7.2 Vlera e mësipërme mund të pësojë ndryshime me marrëveshje ndërmjet palëve:
a) pasi të jetë paraqitur projekti i zbatimit;
b) në çdo kohë gjatë zbatimit të projektit në ndërtimin e veprës, sipas efektivitetit të ofertave.
7.3 Vlera e ndryshuar e investimit mund të jetë më e madhe se 2 355 000 (dy milionë e treqind e pesëdhjetë e pesë mijë) euro, por jo më e vogël se 2 237 250 (dy milionë e dyqind e tridhjetë e shtatë mijë e dyqind e pesëdhjetë) euro, që përfaqëson një ndryshim të investimit në vlerën 5% të investimit total të parashikuar.

Neni 8
Programi i punimeve

Koncesionari merr përsipër të zbatojë programin e mëposhtëm të punimeve:
8.1 Koncesionari merr përsipër të vendosë në punë hidrocentralin brenda 16 (gjashtëmbëdhjetë) muajve nga marrja e lejes së ndërtimit, por jo më vonë se 24 (njëzet e katër) muaj nga miratimi i kësaj kontrate.
8.2 Ky afat mund të ndryshojë me marrëveshje ndërmjet palëve, nëse marrja e lejeve nga institucionet përkatëse vonohet përtej kohës së rregullt procedurale për marrjen e tyre.

Neni 9
Zgjidhja e kontratës së koncesionit

9.1 Autoriteti Kontraktues ka të drejtë të kërkojë zgjidhjen e kësaj kontrate në mënyrë të njëanshme:
a) Kur Koncesionari nuk fillon punë brenda tetë muajve nga data e miratimit të projektit të zbatimit;
b) në rast mosrealizimi të fuqisë së vendosur mbi 10% të asaj sipas projektzbatimit të propozuar nga Koncesionari;

c) kur Koncesionari transferon kuotat ose kapitalin pa marrë miratimin e Autoritetit Kontraktues.
9.2 Kur Autoriteti Kontraktues konstaton se gjatë afatit të koncesionit ka shkelje të detyrimeve, kushteve dhe afateve të parashikuara në këtë kontratë, Autoriteti njofton për këtë Koncesionarin, duke i kërkuar këtij të japë arsyet për shkeljen e konstatuar, brenda një periudhe prej 30 ditësh. Në rast se brenda këtij afati Koncesionari nuk përgjigjet, Autoriteti Kontraktues ka të drejtë ta zgjidhë këtë kontratë.
9.3 Në rast se Autoriteti Kontraktues zgjidh kontratën në mënyrë të njëanshme (pika 9.1 e këtij neni), Autoriteti ka të drejtë të marrë vlerën e garancisë së kontratës. Autoriteti ka të drejtë të marrë përsipër përkohësisht administrimin e hidrocentralit, për sigurimin e një shërbimi efektiv dhe të pandërprerë dhe në rastin e dështimit të Koncesionarit të përmbushë detyrimet e tij kontraktuale dhe të dështimit të tij, për të rregulluar shkeljen e kontratës.
9.4  Secila Palë ka të drejtë ta zgjidhë kontratën kur:
a) përmbushja e detyrimeve bëhet e pamundur, për shkak të rrethanave që dalin jashtë kontrollit të arsyeshëm të secilës Palë;
b) ka shkelje serioze nga njëra Palë, shkelje e cila nuk mund të korrigjohet brenda afatit kohor dhe sipas mënyrës së parashikuar në këtë kontratë.
9.5 Palët kanë të drejtë ta zgjidhin këtë kontratë me pëlqim të dyanshëm.

Neni 10
Kontratat

10.1 Me qëllim që të realizohet objekti i koncesionit, Koncesionari ka të drejtë të lidhë kontrata sipërmarrjeje. Në lidhjen dhe nënshkrimin e kontratave të sipërmarrjes me nënkontraktorët, Koncesionari mban parasysh kushtet dhe afatet e parashikuara në këtë kontratë.
10.2 Pavarësisht nga kontratat e sipërmarrjes, Koncesionari mbetet përgjegjës para Autoritetit Kontraktues për zbatimin e rregullt të këtyre kontratave të sipërmarrjeve. Me përjashtim të detyrimeve që ka sipas kësaj kontrate, Autoriteti Kontraktues nuk merr përsipër asnjë detyrim kundrejt sipërmarrësve, furnizuesve dhe të tretëve.
10.3 Koncesionari nuk ka të drejtë t’ia kalojë a transferojë këtë kontratë një personi tjetër.

Neni 11
Garancitë

11.1 Koncesionari duhet të garantojë, për llogari të Autoritetit Kontraktues (sipas formularit të paraqitur në dokumentet e tenderit), para firmosjes së kontratës, një shumë të barabartë me 10% të vlerës totale të investimit prej 2 355 000 (dy milionë e treqind e pesëdhjetë e pesë mijë) euro.
11.2 Koncesionarit i lejohet të çngurtësojë këtë vlerë vetëm pasi të ketë marrë konfirmimin nga Autoriteti Kontraktues, brenda 30 ditëve nga realizimi i investimit dhe vënia në punë e të gjithë veprës.

Neni 12
Sigurimet

12.1 Koncesionari siguron hidrocentralin gjatë të gjithë afatit të koncesionit dhe një kopje të policës së sigurimit e depoziton çdo vit pranë Autoritetit Kontraktues.
12.2 Në rast se hidrocentrali shkatërrohet ose dëmtohet për shkaqet për të cilat ai është siguruar, zhdëmtimet financiare që vijnë nga siguracionet do të përdoren nga Koncesionari për të rindërtuar, riparuar dhe rikthyer hidrocentralin në gjendjen e mëparshme, përpara shkatërrimit ose dëmtimit.
12.3 Koncesionari duhet të sigurohet për përgjegjësitë, për dëmet materiale dhe fizike, që mund t’u shkaktohen palëve të treta, si rrjedhojë e punimeve të ndërtimit/montimit të hidrocentralit, si dhe gjatë shfrytëzimit të tij.
12.4 Sigurimi i objekteve do të kryhet për kufij të përgjegjësisë jo më të ulët se 200 000 (dyqind mijë) euro për çdo ngjarje, deri në 500 000 (pesëqind mijë) euro në vit. Pjesa e zbritshme nuk mund të jetë më e lartë se 1000 (njëmijë) euro për çdo ngjarje dhe 2000 (dymijë) euro në vit.
12.5 Autoriteti Kontraktues do të shënohet si i bashkësiguruar në të gjitha kontratat e sigurimit.

Neni 13
Kontrolli, raportimi, inspektimet dhe mbikëqyrja e përgjithshme

13.1 Autoriteti Kontraktues ka të drejtë të kontrollojë Koncesionarin gjatë të gjithë afatit të koncesionit.
13.2 Autoriteti Kontraktues ka të drejtë që gjatë fazës së ndërtimit të hidrocentralit, të inspektojë dhe kontrollojë punimet, për të parë përmbushjen e kushteve dhe afateve të përcaktuara në këtë kontratë.
13.3 Koncesionari raporton me shkrim çdo muaj tek Autoriteti Kontraktues për realizimin e programit të punimeve (investimeve), në vlerë dhe në natyrë dhe pas fillimit të shfrytëzimit, çdo tre muaj për prodhimin e energjisë elektrike.
13.4 Autoriteti Kontraktues ka të drejtë të mbikëqyrë ecurinë e punimeve dhe cilësinë e kryerjes së tyre, nëse janë në përputhje me programin e punimeve dhe me dokumentacionin e projektit përfundimtar.

Neni 14
Tarifa koncesionare dhe vlera e investimit

14.1 Tarifa koncesionare është 2.1% e energjisë së prodhuar, të cilën Autoriteti Kontraktues ka të drejtë ta shesë për llogari të vet.
14.2 Vlera e riinvestimit është 50% e vlerës së investimit për makineritë dhe pajisjet. Kjo vlerë do të investohet, në dy këste çdo 15 vjet dhe do të aktualizohet sipas indeksit të inflacionit.

Neni 15
Legjislacioni i zbatueshëm

Zbatimi dhe interpretimi i kësaj kontrate do të bazohet në legjislacionin shqiptar në fuqi.

Neni 16
Forca madhore dhe të paparashikuara

16.1 Konsiderohen ngjarje të forcës madhore katastrofat e natyrës, përmbytjet, tërmetet, lufta dhe ndërhyrja e palëve të treta me akte me fuqinë e ligjit dhe çdo ngjarje tjetër e njëjtë, që mund të ndikojë në përmbushjen e kësaj kontrate, si dhe të detyrimeve reciproke që parashikohen në këtë kontratë dhe që nuk varen nga vullneti i Palëve ose që nuk kanë të bëjnë me vullnetin e tyre.
16.2 Në rast se verifikohen vonesa në realizimin e kësaj kontrate ose mospërmbushje të detyrimeve të Palëve, si pasojë e ngjarjeve të forcës madhore, vonesat ose mospërmbushjet nuk mund të shërbejnë si bazë për çdo palë për të kërkuar zhdëmtim nga pala tjetër.
16.3 Kur një detyrim i kësaj kontrate nuk do të zbatohet ose përmbushet si rezultat i forcës madhore, Pala e dëmtuar njofton me shkrim Palën tjetër brenda 30 ditëve, shtyrjen e afatit të punimeve ose braktisjen e tyre, si dhe/ose masat që do të merren për kapërcimin e pasojave.
16.4 Afati i ndërprerjes së punimeve dhe shtyrja në kohë e tyre, do të përcaktohen nga Palët në një procesverbal, menjëherë pas ndodhjes së ngjarjes së forcës madhore.




Neni 17
Hyrja në fuqi e kontratës së koncesionit

Kjo kontratë e nënshkruar nga Palët hyn në fuqi pas miratimit të saj nga Këshilli i Ministrave, në përputhje me ligjin nr.9663, datë 18.12.2006 “Për koncesionet”.

Neni 18
Zgjidhja e mosmarrëveshjeve

18.1 Mosmarrëveshjet ndërmjet Palëve që kanë lidhje me zbatimin dhe interpretimin e kësaj kontrate, nuk pezullojnë ose anulojnë detyrimet e Palëve që burojnë nga kjo kontratë. Palët angazhohen ta zgjidhin me mirëkuptim çdo mosmarrëveshje ndërmjet tyre.
18.2 Kur një mosmarrëveshje nuk zgjidhet me mirëkuptim, Pala e interesuar ka të drejtë t’i drejtohet gjykatës për zgjidhjen e saj.
18.3 Paditë për zgjidhjen e këtyre mosmarrëveshjeve paraqiten në Gjykatën e Rrethit Gjyqësor Tiranë.

Neni 19
Sanksionet

Mosrespektimi i afateve dhe kushteve të kësaj kontrate, në përfundim të periudhës 15-mujore penalizon Koncesionarin si më poshtë:
a) për shkelje të afatit të ndërtimit 0,05% në ditë të vlerës së investimeve të munguara;
b) për moskryerje të investimeve në vlerën e marrë përsipër në konkurrim, Koncesionari penalizohet me 10% të vlerës së investimeve të parealizuara;
c) për çdo ditë vonesë në fillimin e punimeve penalizohet me 10 000 lekë;
ç) në rast mosrealizimi, për faj të Koncesionarit, të prodhimit të energjisë elektrike prej 16 milionësh KWh/vit, Koncesonari penalizohet me 5% të vlerës së prodhimit të parealizuar për periudhën raportuese.
d) për mosrealizim deri në 10% të fuqisë së vendosur sipas projektit të zbatimit, Koncesionari do të penalizohet me 5% të vlerës së prodhimit të energjisë elektrike të munguar, si pasojë e zvogëlimit të fuqisë së instaluar;
e) nëse mosrealizimi është më shumë se 10% të fuqisë së vendosur sipas projektit të zbatimit, Autoriteti Kontraktues ka të drejtë të prishë kontratën në mënyrë të njëanshme.

Neni 20
Bashkëpunimi ndërmjet Autoritetit Kontraktues dhe Koncesionarit

20.1 Autoriteti Kontraktues dhe Koncesionari zotohen me vullnet të plotë të bashkëpunojnë për realizimin e plotë të kësaj kontrate.
20.2 Korrespondenca do të dërgohet me letër me postë, telegram ose fax, në adresat përkatëse.
20.3 Për çdo ndihmë që do t’i kërkojë Autoritetit Kontraktues, në zbatim të detyrimeve që rrjedhin nga kjo kontratë, Koncesionari i paraqet Autoritetit kërkesë me shkrim.

Neni 21
Transferimi i aseteve

Me mbarimin e kësaj kontrate, qoftë si përfundim i afatit të zakonshëm ose si një mbarim i parakohshëm i saj, asetet e koncesionit, përfshirë çdo ndërtesë apo impiant të ndërtuar nga Koncesionari në kantierin e koncesionit, i transferohen Autoritetit Kontraktues, të lirë nga ndonjë detyrim, objekt i afateve dhe kushteve të kësaj kontrate koncesionare. Autoriteti Kontraktues ka të drejtën, por jo detyrimin, të ndërhyjë në çdo kontratë të Koncesionarit.
Neni 22
Regjistrimi i hidrocentralit

22.1 Brenda 30 ditëve nga hyrja në fuqi e saj, kontrata duhet të regjistrohet në regjistrin e pasurive të paluajtshme në emër të Autoritetit Kontraktues.
22.2 Koncesionari ka të drejtë të vërë hidrocentralin si kolateral brenda periudhës së koncesionit.
22.3 Kjo kontratë bëhet në tetë kopje dhe pasi iu lexua palëve, të cilat e kuptuan dhe e pranuan atë, e nënshkruan atë lirisht para meje, ndërsa unë noterja, e vërtetoj atë rregullisht sipas ligjit.

	Autoriteti Kontraktues
Ministri i Ekonomisë, Tregtisë dhe Energjetikës
Përfaqësuar me autorizimin nr.1828/7, datë 14.9.2007 të Ministrit të Ekonomisë, Tregtisë dhe Energjetikës
Nga z.Kristo Rodi
Drejtor i Drejtorisë së Përgjithshme
Rregullatore
	Koncesionari
Shoqëria “Xhemi 02”
Përfaqësuar nga Baftjar Xhaja

Vendim
Nr.886, datë 19.12.2007

Për krijimin, funksionimin dhe shpërblimin e anëtarëve të komisionit të kualifikimit, për certifikimin e audituesve të brendshëm në sektorin publik

Në mbështetje të nenit 100 të Kushtetutës dhe të nenit 20 të ligjit nr.9720, datë 23.4.2007 “Për auditimin e brendshëm në sektorin publik”, me propozimin e Ministrit të Financave, Këshilli i Ministrave

Vendosi:

1. Krijimin e komisionit të kualifikimit, si njësia përgjegjëse për kualifikimin dhe certifikimin e audituesve të brendshëm në sektorin publik, në varësi të Ministrit të Financave.
2. Komisioni i kualifikimit përbëhet nga 5 anëtarë, të cilët propozohen nga Drejtoria e Përgjithshme e Auditimit dhe miratohen nga Ministri i Financave, për një periudhë 2-vjeçare.
3. Përcaktimi i kritereve dhe i kushteve, që duhet të përmbushin personat, kandidatë për anëtarë të komisionit të kualifikimit, përcaktohen me urdhër të Ministrit të Financave.
4. Anëtarët e komisionit të kualifikimit, në mbledhjen e tyre të parë, zgjedhin kryetarin.
5. Komisioni i kualifikimit e zhvillon veprimtarinë sipas një kalendari të përcaktuar prej tij dhe mblidhet jo më pak se tetë herë në vit.
6. Mbledhja e komisionit të kualifikimit thirret nga kryetari, jo më vonë se 5 ditë para mbledhjes, duke u njoftuar anëtarëve rendin e ditës, të shoqëruar me materialet përkatëse.
7. Në raste të veçanta, komisioni i kualifikimit mund të mblidhet me kërkesë të:
- Ministrit të Financave;
- Drejtorit të Përgjithshëm të Auditimit;
- Të paktën tre anëtarëve të komisionit, brenda shtatë ditëve kalendarike, nga data e marrjes së kërkesës.
8. Në mbledhje shqyrtohen probleme dhe merren vendime për kualifikimin dhe programet e trajnimit, kurrikulat e programeve dhe evidencat e pjesëmarrjes në trajnime, në përputhje me rregulloren e miratuar nga Ministri i Financave, për organizimin e procesit të trajnimit, në kuadër të certifikimit të audituesve të brendshëm.
9. Kuorumi i nevojshëm për zhvillimin e mbledhjeve të komisionit të kualifikimit është jo më pak se katër anëtarë, me të drejtë vote.
10. Kryetari dhe çdo anëtar i komisionit kanë të drejtën e një vote. Kryetari voton i fundit. Vendimi është i vlefshëm kur votojnë “pro”, jo më pak se tre anëtarë. Votimi është i hapur, me përjashtim të votimit për kryetarin dhe në asnjë rast, nuk lejohet abstenimi, ndërsa vota kundër argumentohet.
11. Mbledhja drejtohet nga kryetari i komisionit dhe në mungesë të tij, nga anëtari me moshë më të madhe.
12. Ministri i Financave liron nga detyra anëtarët e komisionit, nëse mungojnë në 5 mbledhje, pa shkaqe të arsyeshme, gjatë një periudhe 1-vjeçare.
13. Përfundimet e çdo mbledhjeje pasqyrohen në një memorandum, i cili i bëhet i ditur Ministrit të Financave dhe së bashku me procesverbalin e mbledhjes, depozitohen në protokollin e Ministrisë së Financave.
14. Rregullat e hollësishme për funksionimin e komisionit përcaktohen në rregulloren e miratuar nga Ministri i Financave.
15. Sekretari i komisionit të kualifikimit caktohet nga Drejtori i Përgjithshëm i Auditimit dhe përzgjidhet ndër punonjësit e strukturës, që mbulon kualifikimin, në Drejtorinë e Përgjithshme të Auditimit.
16. Pranë Ministrisë së Financave krijohet regjistri i audituesve të brendshëm në sektorin publik.
17. Kryetari, anëtarët dhe sekretari i komisionit të kualifikimit paguhen për çdo mbledhje, si më poshtë vijon:
- kryetari			6 000 lekë;
- anëtarët			5 000 lekë, secili;
- sekretari			3 000 lekë.
18. Të ardhurat, që realizohen nga procesi i kualifikimit dhe i certifikimit të audituesve të brendshëm në sektorin publik, derdhen në Buxhetin e Shtetit.
19. Efektet financiare, që rrjedhin nga zbatimi i këtij vendimi, përballohen nga Buxheti i Shtetit, i miratuar për Ministrinë e Financave.
20. Ngarkohet Ministria e Financave për zbatimin e këtij vendimi.
21. Të gjitha aktet nënligjore, që bien në kundërshtim me këtë vendim, shfuqizohen.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

Vendim
Nr.887, datë 19.12.2007

Për miratimin e tarifave të përdorimit të kullotave dhe livadheve shtetërore për kullotje dhe kositje

Në mbështetje të nenit 100 të Kushtetutës dhe të neneve 15, pika 1, e 17, pika 5 të ligjit nr.9693, datë 19.3.2007 “Për fondin kullosor”, me propozimin e Ministrit të Mjedisit, Pyjeve dhe Administrimit të Ujërave, Këshilli i Ministrave

Vendosi:

1. Miratimin e tarifave të përdorimit të kullotave dhe livadheve shtetërorë për kullotje dhe kositje, sipas tabelës që i bashkëlidhet këtij vendimi.
2. Vendimi nr.236, datë 6.6.1994 i Këshillit të Ministrave “Për tarifat e kullotjes në fondin kullosor të kullotave e pyjeve në administrim të drejtorive të shërbimit pyjor e të kullotave dhe të komunave”, të ndryshuar, shfuqizohet.
3. Ngarkohen Ministria e Mjedisit, Pyjeve dhe Administrimit të Ujërave dhe organet e qeverisjes vendore për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

TABELA
a) Tarifat e kullotjes së bagëtive:

	Nr.
	Lloji i bagëtive
	Tipi i kullotës
	Pyje që kulloten lekë/krerë

	
	
	Dimërore lekë/krerë
	Verore lekë/krerë
	

	1.
	Dhen
	350
	300
	200

	2.
	Dhi
	350
	300
	200

	3.
	Gjedh
	1500
	1300
	1200

	4.
	Njëthundrak
	1200
	1000
	800






b) Tarifat e kositjes së barit dhe krasitjes së drurëve pyjorë për gjethe:

	Nr.
	Emërtimi
	Tipi i kullotës
	Pyje që kulloten lekë/dru

	
	
	Dimërore lekë/m2
	Verore lekë/m2
	

	1
	Kositje bari
	x
	1
	10

	2
	Krasitje gjethi
	x
	x
	10



c) Tarifat vjetore të përdorimit të sipërfaqes së tokës për ndërtimet provizore në fondin kullosor nga fermerët që mbarështojnë bagëti:

	Nr.
	Lloji i ndërtimit
	Tipi i kullotës
	Pyje që kulloten lekë/m2/vit

	
	
	Dimërore lekë/m2/vit
	Verore lekë/m2/vit
	

	1
	Qendër stani e rrethuar
	50
	50
	50

	2
	Qendër përpunim bulmeti
	600
	500
	500

	3
	Ngrehinë banimi për barinj
	400
	200
	200

	4
	Mullinj, magazina
	300
	300
	300




VENDIM
Nr.888, datë 19.12.2007

PËR MIRATIMIN E RREGULLAVE TEKNIKE “PËR PËRCAKTIMIN E KËRKESAVE THELBËSORE DHE VLERËSIMIN E KONFORMITETIT TË LODRAVE”

Në mbështetje të nenit 100 të Kushtetutës dhe të nenit 8 të ligjit nr.9779, datë 16.7.2007 “Për sigurinë e përgjithshme, kërkesat thelbësore dhe vlerësimin e konformitetit të produkteve joushqimore”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

Miratimin e rregullave teknike “Për përcaktimin e kërkesave thelbësore dhe vlerësimin e konformitetit të lodrave”, sipas tekstit që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
 Sali  Berisha



Rregulli teknik
Për kërkesat thelbësore dhe vlerësimin e konformitetit të lodrave

1. Ky rregull teknik zbatohet për lodrat. Lodër është çdo produkt apo material i projektuar ose i destinuar dukshëm për përdorim në lojë nga fëmijët nën moshën 14 vjeç.
2. Sipas këtij rregulli teknik, nuk konsiderohen lodra produktet e mëposhtme:
2.1 Zbukurimet për Krishtlindjet.
2.2 Modelet me shkallë të imta për koleksionistët e rritur.
2.3 Pajisjet e destinuara për përdorim kolektiv në sheshe lojërash.
2.4 Veglat sportive.
2.5 Pajisjet ujore të destinuara për përdorim brenda në ujë të thellë.
2.6 Kukulla popullore dhe kukulla zbukuruese apo artikuj të tjerë të ngjashëm, për koleksionistët e rritur.
2.7 Lodrat profesionale të instaluara në vende publike (qendra pazari, stacione etj.).
2.8 Lodra formuese, me më shumë se 500 copë formuese, ose pa pikturë, të destinuara për specialistë.
2.9 Pushkët ose pistoletat me ajër.
2.10 Fishekzjarret, përfshirë edhe kapsollat plasëse (me përjashtim të kapsulave plasëse të projektuara posaçërisht për përdorimin në lodra, pa paragjykuar dispozitat e rrepta shtrënguese që janë në fuqi).
2.11 Shilarësit dhe katapultat.
2.12 Komplete shigjetash me maja metalike.
2.13 Furra, hekura dhe produkte të tjera funksionale që punojnë me korrent në një voltazh minimal më shumë se 24 volt.
2.14 Produktet që përmbajnë elemente nxehëse, të destinuara për përdorim nën mbikëqyrjen e një të rrituri në një kuadër mësimdhënieje.
2.15 Automjetet me motor me djegie të brendshme.
2.16 Lodrat me motorë me avull.
2.17 Biçikletat e projektuara për sport ose për udhëtim në autostradë publike.
2.18 Videolodrat që mund të lidhen me një ekran videoje, i vënë në punë me një voltazh minimal më shumë se 24 volt.
2.19 Manekinë foshnjash.
2.20 Riprodhime besnike të armëve të vërteta të zjarrit.
2.21 Bizhuteritë e modës për fëmijë.
3.Lodra vendoset në treg, vetëm në rast se nuk rrezikon sigurinë dhe/ose shëndetin e përdoruesve apo palëve të treta, kur ajo përdoret siç është parashikuar, duke pasur parasysh sjelljen normale të fëmijëve.
4. Lodra, në kushtet në të cilat vendoset në treg, duhet të plotësojë kushtet e sigurisë dhe të shëndetit të parashikuara në këtë vendim, duke pasur parasysh periudhën e përdorimit normal të parashikuar.
5. Lodra duhet të plotësojë kërkesat thelbësore të sigurisë, si më poshtë:
5.1 Parime të përgjithshme
5.1 a) Në përputhje me kërkesat e pikës 3 të këtij rregulli teknik, përdoruesi i lodrës, si dhe palët e treta duhet të jenë të mbrojtura ndaj rreziqeve të shëndetit dhe dëmtimit fizik, kur lodra përdoret sipas destinimit ose në një mënyrë të parashikueshme, duke pasur parasysh sjelljen normale të fëmijëve. Rreziqe të tilla janë:
- ato që lidhen me projektimin, ndërtimin ose përbërjen e lodrës;
- ato që janë të qenësishme në përdorimin e lodrës dhe nuk mund të eliminohen plotësisht duke modifikuar ndërtimin dhe përbërjen pa ndryshuar funksionet e saj ose pa i zhveshur ato nga vetitë themelore.
5.1 b) Shkalla e rrezikut të pranishëm në përdorimin e lodrës duhet të jetë proporcionale me aftësinë e përdoruesve dhe, kur është e nevojshme, të mbikëqyrësve të tyre, për të përballuar atë. Kjo lidhet në veçanti me lodrën që, për shkak të funksioneve, përmasave dhe karakteristikave të saj, destinohet për përdorim nga fëmijët me moshë nën 36 muaj.
5.1 c) Për të zbatuar këtë parim, kur është e nevojshme, duhet të specifikohet një moshë minimale për përdoruesit e lodrës dhe/ose nevoja për të siguruar që ajo të përdoret vetëm nën mbikëqyrjen e të rriturve.
5.1 d) Etiketat mbi lodër dhe/ose mbi ambalazh, si dhe udhëzimet për përdorim që e shoqëron atë, duhet të tërheqin plotësisht dhe me efektivitet vëmendjen e përdoruesve dhe mbikëqyrësve të tyre ndaj rreziqeve që përfshihen në përdorimin e lodrës dhe ndaj mënyrave të shmangies së këtyre rreziqeve.



5.2 Rreziqe të veçanta
5.2.1 Vetitë fizike dhe mekanike
5.2.1 a) Lodra dhe pjesët e saj dhe, në rastin e lodrës së mbërthyer, ankorimet e tyre duhet të kenë forcën e duhur mekanike, dhe kur është e nevojshme, qëndrueshmërinë për t’i rezistuar shtypjeve të cilave iu nënshtrohen gjatë përdorimit, pa u thyer ose pa u shtrembëruar me rrezik shkaktimin e dëmtimeve fizike.
5.2.1 b) Buzët e prekshme, daljet jashtë sipërfaqes, kabllot, kordonët dhe perçinat/mjetet mbërthyese mbi lodër, duhet të projektohen dhe ndërtohen në mënyrë të tillë që rreziqet e dëmtimit fizik nga kontakti me to të ulen sa më shumë të jetë e mundur.
5.2.1 c) Lodra duhet të projektohet dhe ndërtohet në mënyrë të tillë që rreziqet e dëmtimit fizik, që mund të shkaktohen nga lëvizja e pjesëve të tyre, të mund të minimizohen.
5.2.1 d) Lodra, pjesët përbërëse të saj dhe çdo pjesë e shkëputshme e tyre që janë të destinuara për përdorimin e lodrës, e cila duket qartë se është planifikuar për përdorim nga fëmijët nën moshën 36 muaj, duhet të ketë përmasa të tilla që të parandalojnë gëlltitjen ose futjen në trup nëpërmjet frymëmarrjes.
5.2.1 e) Lodra, pjesët e saj dhe paketimi i tyre i vendosur për shitjen me pakicë, nuk duhet të paraqesë rrezikun e mbytjes ose të zënies së frymës së fëmijëve.
5.2.1 f) Lodra e destinuar për përdorim në ujëra të cekëta, e cila mund të mbajë ose tërheqë një fëmijë mbi ujë, duhet të projektohet dhe ndërtohet në mënyrë të tillë që, të zvogëlojë sa më shumë të jetë e mundur rrezikun e humbjes së lundrimit mbi ujë dhe të mbajtjes mbi ujë që i ofrohet fëmijës, duke marrë parasysh rekomandimin për përdorimin e lodrës.
5.2.1 g) Lodra për të cilën është mundësia e hyrjes brenda saj dhe që, në këtë mënyrë, përbën një hapësirë të mbyllur për përdoruesin, duhet të ketë një mjet daljeje, që mund të hapet lehtësisht nga brenda.
5.2.1 h) Lodra që i përcjell lëvizje përdoruesit të saj duhet që sa më shumë që të jetë e mundur të ketë në përbërje një sistem frenimi që t’i përshtatet tipit të lodrës dhe të jetë në përputhje me energjinë kinetike të zhvilluar prej saj. Një sistem i tillë duhet të jetë lehtësisht i përdorshëm nga përdoruesi, pa rrezikun e hedhjes ose dëmtimit fizik të vetë atij, ose të palëve të treta.
5.2.1 i) Forma dhe përbërja e objekteve goditëse fluturuese, si dhe energjia kinetike që mund të zhvillohet kur flaken nga një lodër të projektuar për këtë qëllim, duhet të jenë të tilla që, duke marrë parasysh natyrën e lodrës, të mos ketë rrezik të paarsyeshëm për dëmtim fizik të përdoruesit ose palëve të treta.
5.2.1 j) Lodra që përmban elemente nxehjeje duhet të ndërtohet në mënyrë të tillë që të sigurohet që:
- temperatura maksimale e sipërfaqeve të depërtueshme të jashtme të mos shkaktojë djegie kur preket;
- lëngjet dhe gazet brenda lodrës të mos arrijnë temperatura ose trysni të tilla që çlirimi i tyre nga lodra, përveç arsyeve themelore që kanë të bëjnë me funksionimin e duhur të lodrës, të mund të shkaktojnë djegie, përcëllime ose dëmtime të tjera fizike.
5.2.2 Djegshmëria
5.2.2 a) Lodra nuk duhet të përbëjë një element të djegshëm të rrezikshëm në ambientin e fëmijës. Për këtë qëllim, ajo duhet të përbëhet nga materiale që:
- nuk digjen me ekspozim të drejtpërdrejtë ndaj flakës, shkëndijave ose një bartësi të mundshëm të zjarrit; ose
- nuk marrin flakë menjëherë (flaka shuhet sapo të zhduket shkaku i zjarrit); ose
- në rast se ndizen, të digjen ngadalë dhe të paraqesin një shkallë të ulët të përhapjes së zjarrit; ose
- pavarësisht nga përbërja kimike e lodrave, trajtohen në mënyrë të tillë që të vonojnë procesin e djegies.
Këto materiale të djegshme nuk duhet të përbëjnë rrezik ndezjeje për materiale të tjera të përdorura në lodër.


5.2.2 b) Lodra që, për arsye themelore të funksionimit të tyre, përmban lëndë ose preparate të rrezikshme, siç përkufizohen në ligjin nr.9108, datë 17.7.2003 “Për substancat e rrezikshme”, në veçanti materialet dhe pajisjet për eksperimente kimike, montime modeli, kallëpe plastike ose qeramike, emalim, fotografi ose veprimtari të ngjashme, nuk duhet të përmbajë substanca ose preparate që mund të bëhen të djegshme për shkak të humbjes së përbërësve flurorë të padjegshëm.
5.2.2 c) Lodra nuk duhet të jetë eksplozive ose të përmbajë elemente apo substanca që mund të shpërthejnë, kur përdoret siç është specifikuar në pikën 3. Kjo dispozitë nuk zbatohet për lodrën, kapsulë plasëse, për të cilën duhet të bëhet referencë me pikën 2.10 dhe shënimin përkatës.
5.2.2 d) Lodra dhe, në veçanti, lojërat dhe lodrat kimike, nuk duhet të përmbajnë lëndë ose preparate të tilla që, kur përzihen mund të shpërthejnë:
- përmes reaksioneve kimike ose nxehjes;
- kur përzihen me lëndë oksiduese;
ose përmbajnë elemente përbërëse flurore që digjen në ajër dhe mund të formojnë përzierje ajër/avull të djegshme ose shpërthyese.
5.2.3 Vetitë kimike
5.2.3 a) Lodra duhet të projektohet dhe ndërtohet në mënyrë të tillë që, kur përdoret siç specifikohet në pikën 3 të rregullit teknik, ajo të mos paraqesë rreziqe për shëndetin ose rreziqe për dëmtim fizik përmes gëlltitjes, frymëmarrjes ose kontaktit me lëkurën, me indet mukoze ose sytë.
Në të gjitha rastet ato duhet të përputhen me legjislacionin përkatës të Republikës së Shqipërisë, që ka të bëjë me kategori të caktuara produktesh ose me ndalimin, kufizimin e përdorimit ose etiketimin e disa lëndëve dhe preparateve të rrezikshme.
5.2.3 b) Në veçanti, për mbrojtjen e shëndetit të fëmijëve, biodisponibiliteti që rrjedh nga përdorimi i lodrës, si objektiv nuk duhet t’i kalojë nivelet e mëposhtme në ditë:
0,2 µg për antimonin;
0,1 µg për arsenikun;
25,0 µg për bariumin;
0,6 µg për kadmiumin;
0,3 µg për kromin;
0,7 µg për plumbin;
0,5 µg për mërkurin;
5,0 µg për seleniumin;
ose vlera të tjera të tilla që mund të caktohen për këto lëndë ose të tjera në legjislacionin e Republikës së Shqipërisë mbi bazën e provave shkencore.
Biodisponibiliteti i këtyre lëndëve do të thotë që ekstrakti i tretshëm ka rëndësi toksikologjike.
5.2.3 c) Lodra nuk duhet të përmbajë lëndë ose preparate të rrezikshme brenda kuptimit të ligjit nr.9107, datë 17.7.2003 “Për substancat e rrezikshme”, në sasi që mund të dëmtojnë shëndetin e fëmijëve që i përdorin ato. Në të gjitha rastet, është rreptësisht e ndaluar që në një lodër të përfshihen lëndë ose preparate të rrezikshme në rast se ato destinohen të përdoren si të tilla gjatë përdorimit të lodrës.
Megjithatë kur një numër i kufizuar lëndësh ose preparatesh janë themelore për funksionimin e një lodre të caktuar, në veçanti, të materialeve dhe pajisjeve për eksperimente kimike, montim modeli, kallëpe plastike ose qeramike, emalim, fotografi ose veprimtari të tjera të ngjashme, ato lejohen deri në një nivel maksimal përqendrimi, me kusht që lëndët dhe preparatet e lejuara të jenë në konformitet me vendimin e Këshillit të Ministrave, nr.824, datë 11.12.2003 “Për klasifikimin, ambalazhimin, etiketimin dhe ruajtjen e substancave dhe preparateve të rrezikshme” në lidhje me etiketimin, pa paragjykuar pikën 26(d).
5.2.4 Vetitë elektrike
5.2.4 a) Lodra elektrike nuk duhet të vihet në funksionim me energji elektrike me voltazh nominal mbi 24 volt dhe asnjë pjesë e lodrës nuk duhet t’i kalojë këto 24 volt.
5.2.4 b) Pjesët e lodrës që janë të lidhura, ose që mund të hyjnë në kontakt, me një burim energjie të aftë për të shkaktuar goditje elektrike, së bashku me kabllot ose përcjellësit e tjerë përmes të cilëve kalon energjia elektrike, duhet të izolohen siç duhet dhe të mbrohen mekanikisht në mënyrë të tillë që të parandalojnë rrezikun e kësaj goditjeje.
5.2.4 c) Lodra elektrike duhet të projektohet dhe ndërtohet në mënyrë të tillë që të sigurojë që temperaturat maksimale që arrihen nga sipërfaqet drejtpërdrejt të jashtme të mos jenë të tilla që të shkaktojnë djegie kur preken.
5.2.5 Higjiena
Lodra duhet të projektohet dhe ndërtohet në mënyrë të tillë që të plotësojë kërkesat e higjienës dhe pastërtisë, me qëllim që të shmanget një rrezik infeksioni, sëmundjeje dhe ndotjeje.
5.2.6 Radioaktiviteti
Lodra nuk duhet të përmbajë elemente ose lëndë radioaktive në forma ose përpjesëtime që mund të dëmtojnë shëndetin e fëmijës. Në këtë rast zbatohet ligji nr.8025, datë 9.11.1995 “Për mbrojtjen nga rrezatimet jonizuese”.
6. Struktura përgjegjëse e mbikëqyrjes së tregut, krijuar sipas ligjit për sigurinë e përgjithshme, kërkesat thelbësore dhe vlerësimin e konformitetit të produkteve joushqimore, prezumon që lodra që mban markën “CE”, të parashikuar në pikën 21, është në përputhje me të gjitha dispozitat e këtij/saj rregulli teknik duke përfshirë dhe procedurat e vlerësimit të konformitetit të parashikuara në pikat 10, 11, 12, 13, 14. Lodra prezumohet se është në përputhje me kërkesat thelbësore të përcaktuara në pikën 5, kur është në përputhje me standardet e harmonizuara shqiptare, referenca e të cilave është botuar në Fletoren Zyrtare.
7. Kur fabrikuesi nuk i ka zbatuar standardet e harmonizuara shqiptare të lodrave, ose i ka zbatuar ato pjesërisht, ose për lodrat për të cilat nuk ekzistojnë standarde të tilla, lodra prezumohet se përmbush kërkesat thelbësore, të përcaktuara në pikën 5, kur pas marrjes së certifikatës të ekzaminimit të prototipit, konformiteti i saj me modelin e miratuar është certifikuar me vendosjen e markës “CE”.
8. Kur lodra është subjekt i rregullave teknike të tjera të miratuara nga Këshilli i Ministrave, që mbulojnë aspekte të tjera dhe që parashikojnë gjithashtu vendosjen e markës “CE”, kjo e fundit tregon që edhe lodra në fjalë prezumohet se është në përputhje  edhe me dispozitat e këtyre rregullave teknike të tjera.
9. Kur struktura përgjegjëse e mbikëqyrjes së tregut vërteton se megjithëse lodra mban markën “CE”, ajo mund të rrezikojë sigurinë dhe/ose shëndetin e konsumatorëve dhe/ose palëve të treta, merr të gjitha masat për të vendosur kufizime për bërjen të disponueshme të lodrës në treg ose kërkon pezullimin apo tërheqjen e saj nga tregu. Menjëherë struktura përgjegjëse e mbikëqyrjes së tregut njofton Ministrinë për këto masa, duke treguar arsyet për vendimin e saj dhe në veçanti, nëse moskonformiteti është pasojë:
a) e mosplotësimit të kërkesave thelbësore të përmendura në pikën 5, kur lodra nuk përputhet plotësisht me standardet e harmonizuara shqiptare;
b) e zbatimit jo të rregullt të këtyre standardeve;
c) e të metave të vetë standardeve të harmonizuara shqiptare.
10. Para vendosjes në treg, lodra e prodhuar në përputhje me standardet e harmonizuara shqiptare, duhet të ketë të vendosur markën “CE” me të cilën fabrikuesi ose përfaqësuesi i autorizuar prej tij, konfirmon se lodra është në përputhje me këto standarde.
11. Fabrikuesi ose përfaqësuesi i autorizuar prej tij, mbajnë në dispozicion të strukturës përgjegjëse të mbikëqyrjes së tregut informacionin e mëposhtëm:
- një përshkrim të lodrës (për shembull, përdorimin e një raporti të provave ose një dosje teknike), me anën e të cilave fabrikuesi siguron përputhshmërinë e produktit me standardet e harmonizuara shqiptare, dhe sipas nevojës:
- një certifikatë tip, të lëshuar nga një organ i autorizuar;
- kopjet e dokumenteve që ka paraqitur te organi i autorizuar;
- një përshkrim të metodave me anën e të cilave fabrikuesi siguron konformitetin me modelin e miratuar;
- adresën e fabrikës dhe të magazinës;
- informacion të hollësishëm lidhur me projektimin dhe prodhimin.


Kur as fabrikuesi, as përfaqësuesi i autorizuar prej tij nuk janë të vendosur në Republikën e Shqipërisë, detyrimi i mësipërm për mbajtjen e një dosjeje në dispozicion të strukturës përgjegjëse të mbikëqyrjes së tregut është përgjegjësi e personit që vendos lodrën në tregun shqiptar.
12. Lodra që nuk është plotësisht ose pjesërisht në përputhje me standardet e harmonizuara shqiptare, duhet që para vendosjes në treg të ketë vendosur markën “CE” me të cilën fabrikuesi ose përfaqësuesi i autorizuar prej tij, konfirmon se lodra në fjalë është në përputhje me prototipin e ekzaminuar, sipas procedurave të përcaktuara në pikat 16, 17, 18, 19 dhe 20 nga një organ i autorizuar që ka përcaktuar se lodra plotëson kërkesat thelbësore të përmendura në pikën 5.
13. Fabrikuesi ose përfaqësuesi i autorizuar prej tij, mban në dispozicion këtë informacion për kontroll:
- një përshkrim të hollësishëm të fabrikuesit;
- një përshkrim të mjeteve (si për shembull, përdorimin e raportit të provave ose një dosje teknike), me anën e të cilave fabrikuesi siguron konformitetin e prodhimit me modelin e miratuar;
- adresat e fabrikave dhe të magazinave;
- kopje të dokumenteve që fabrikuesi i ka paraqitur organit të autorizuar në përputhje me pikën 17;
- certifikatën e provës për mostrën ose një kopje të vërtetuar të saj.
14. Kur as fabrikuesi, as përfaqësuesi i autorizuar prej tij nuk janë vendosur në Republikën e Shqipërisë, detyrimi i mësipërm për mbajtjen e dosjes teknike në dispozicion të strukturës përgjegjëse të mbikëqyrjes së tregut është përgjegjësi e personit që hedh lodrën në tregun shqiptar.
15. Në rast moszbatimi në mënyrë të dukshme të detyrimeve të përcaktuara në pikat 11 dhe 13, struktura përgjegjëse e mbikëqyrjes së tregut i kërkon, në veçanti fabrikuesit ose përfaqësuesit të autorizuar prej tij, të kryejë me shpenzimet e tij brenda një periudhe të përcaktuar, një provë nga një organ i autorizuar, me qëllim që të verifikojë përputhjen e lodrës me standardet e harmonizuara dhe kërkesat thelbësore të pikës 5.
16. “Ekzaminimi i prototipit” është procedura me anën e së cilës një organ i autorizuar vërteton dhe certifikon që një model lodre i plotëson kërkesat thelbësore të përcaktuara në pikën 5.
Kriteret minimale për organet e autorizuara janë, si më poshtë:
16.1 Personel të disponueshëm dhe mjetet e pajisjet e nevojshme.
16.2 Kompetencë teknike dhe integritet profesional të personelit.
16.3 Pavarësi në kryerjen e testeve, përgatitjen e raporteve, lëshimin e certifikatave dhe kryerjen e mbikëqyrjes të parashikuara në këtë rregull teknik, të stafit dhe personelit teknik në lidhje me të gjitha grupet, ose personat e interesuar drejtpërdrejt ose indirekt për lodrat.
16.4 Besueshmëri në lidhje me ruajtjen e fshehtësisë profesionale.
16.5 Nënshkrimi i sigurimit të kontratës së përgjegjësive civile, duke iu referuar kërkesave për organin e autorizuar, me përjashtim të rasteve kur në ligj parashikohet ndryshe.
17. Aplikimi për ekzaminimin e prototipit bëhet nga fabrikuesi ose përfaqësuesi i autorizuar prej tij.
Aplikimi do të përmbajë:
- përshkrimin e lodrës;
- emrin dhe adresën e fabrikuesit ose të përfaqësuesit ose përfaqësuesve të autorizuar, si dhe vendin e prodhimit të lodrës;
- të dhëna të plota për projektimin dhe prodhimn të shoqëruar me një model të lodrës që do të prodhohet.
18. Organi i autorizuar kryen ekzaminimin e prototipit në mënyrën e përshkruar, më poshtë:
- ai shqyrton dokumentacionin e dhënë nga aplikuesi dhe përcakton nëse është i rregullt;
- kontrollon nëse lodra e rrezikon sigurinë dhe/ose shëndetin, siç parashikohet në pikën 2;
- kryen ekzaminimet e duhura dhe provat e nevojshme duke përdorur sa më shumë që të jetë e mundur standardet e harmonizuara shqiptare;
- për të kontrolluar nëse modeli i plotëson kërkesat thelbësore të përmendura në pikën 5, ai mund të kërkojë mostra të tjerë të modelit.


19. Kur modeli i plotëson kërkesat thelbësore të përcaktuara në pikën 5, organi i autorizuar i lëshon aplikuesit një certifikatë të ekzaminimit të prototipit. Certifikata përmban kushtet nën të cilat certifikata është e vlefshme, përfundimet e kontrollit, dhe shoqërohet me përshkrimet dhe skicat e lodrës së miratuar.
Organet e autorizuara të tjera mund të sigurojnë me kërkesë një kopje të certifikatës dhe duke bërë kërkesë të arsyetuar, një kopje e programit të projektimit dhe prodhimit, si dhe raportet e ekzaminimeve dhe të provave të kryera.
20. Një organ i autorizuar që nuk pranon të lëshojë certifikatën e ekzaminimit të prototipit, informon për këtë ministrinë, duke dhënë arsyet për mospranimin.
21. Marka “CE”, emri dhe/ose emri tregtar dhe/ose marka dhe adresa e fabrikuesit ose përfaqësuesit  e autorizuar prej tij, ose e importuesit të lodrës, bashkëngjitet mbi lodrën ose në ambalazh në formë të dukshme, lehtësisht të lexueshme dhe që nuk mund të fshihet. Në rastin e ldorave të vogla ose të lodrave që përbëhen nga pjesë të vogla, këto të dhëna mund të bashkëngjiten në të njëjtën mënyrë mbi ambalazh, mbi një etiketë ose manualin e udhëzimeve. Në të tilla raste, tërhiqet vëmendja e konsumatorëve për ruajtjen e tyre.
22. Marka e konformitetit “CE”, përbëhet nga inicialet “CE”, me formën sipas modelit të mëposhtëm:

[image: fig 1]

- Në rast se marka “CE” zvogëlohet ose zmadhohet, përmasat e dhëna në vizatimin e shkallëzuar më lart duhet të respektohen.
- Përbërësit e ndryshueshëm të markës “CE” duhet të kenë ekzaktësisht të njëjtën përmasë vertikale, që nuk mund të jetë më pak se 5 mm.
23. Ndalohet vendosja në lodër e markave ose mbishkrimeve, të cilat shkaktojnë keqkuptime në treg dhe çorientojnë konsumatorin në drejtim të kuptimit dhe të formës së markës “CE”. Në lodër, ambalazhin apo etiketën e saj mund të vendoset çdo shënim tjetër me kusht që të mos cenojë pamjen dhe leximin e markës “CE”.
24. Të dhënat e përmendura në pikën 21  mund të shkurtohen me kusht që ky shkurtim t’i japë mundësinë fabrikuesit ose përfaqësuesit të autorizuar prej tij, dhe importuesit, të jenë të identifikueshëm.
25. Lodra duhet të shoqërohet me paralajmërime të përshtatshme, të lexueshme qartë, me qëllim reduktimin e rreziqeve të qenësishme në përdorimin e saj, siç janë të përshkruara në kërkesat thelbësore. Paralajmërimet ose masat përkatëse paraprake që duhet të merren parasysh në përdorimin e lodrave të mëposhtme, së bashku me informacionin e specifikuar në pikën 21, të jepen në gjuhën shqipe.
25 a) Lodrat që nuk janë të destinuara për fëmijë nën 36 muaj.
Lodra që mund të jetë e rrezikshme për fëmijët nën 36 muajsh duhet të ketë një paralajmërim, për shembull: “Jo e përshtatshme për fëmijët nën 36 muajsh”, ose “Jo e përshtatshme për fëmijën nën 3 vjeç”, si dhe në tregues të shkurtër, i cili mund të dalë edhe në udhëzimet e përdorimit, mbi rreziqet që detyrojnë këtë kufizim.
Kjo dispozitë nuk është e vlefshme për lodrën që, për shkak të funksionimit, përmasave, karakteristikave, vetive të saj ose shkaqeve të tjera të forta, që tregojnë se lodra është e papërshtatshme për fëmijët nën 36 muaj.
25 b) Patinat, shilarësit dhe unazat e pavarura, trapezat, litarët dhe lodra të ngjashme që lidhen me traversë.
Këto lodra shoqërohen me udhëzime që tërheqin vëmendjen në nevojën për të kryer kontrolle dhe nevojën e mirëmbajtjes së pjesëve kryesore (suspensioneve, mbërthimeve, ankorimeve etj.), në intervale, dhe nevojën për të treguar që, në rast se këto kontrolle nuk kryhen, lodra mund të shkaktojë një rrëzim ose shembje përmbys.
Duhet të jepen udhëzime edhe për montimin e duhur të lodrës, duke treguar ato pjesë që mund të paraqesin rreziqe në rast se nuk montohen siç duhet.
25  c) Lodrat funksionale
Lodra funksionale ose ambalazhimet e saj duhet të mbajnë shënimin: “Kujdes! Të përdoret nën mbikëqyrjen e drejtpërdrejtë të një të rrituri”.
Krahas kësaj, kjo lodër duhet të shoqërohet me orientime që japin udhëzime funksionimi, si dhe masat paraprake që duhet të merren nga përdoruesi, me paralajmërimin që mosmarrja e këtyre masave paraprake do ta vinte përdoruesin përballë rreziqesh që specifikohen normalisht të lidhura me aparatin ose produktin imitim ose maket model i të cilit është lodra. Gjithashtu, duhet të tregohet që lodra duhet të mbahet larg fëmijëve shumë të vegjël.
“Lodra funksionale” do të thotë lodra që përdoret në të njëjtën mënyrë me aparatet ose instalimet e synuara për të rriturit, dhe shpesh janë maket model i tyre.
25 d) Lodra që përmban lëndë ose preparate qenësisht të rrezikshme. Lodra kimike.
- Pa paragjykuar zbatimin e dispozitave të përcaktuara në vendimin e Këshillit të Ministrave nr.824, datë 11.12.2003 “Mbi klasifikimin, ambalazhimin dhe etiketimin dhe ruajtjen e substancave ose preparateve të rrezikshme”, udhëzimet për përdorimin e lodrave që përmbajnë lëndë ose preparate qenësisht të rrezikshme, duhet të përmbajnë një paralajmërim për natyrën e rrezikut të këtyre lëndëve ose preparateve, dhe një tregues të masave paraprake të specifikuara saktësisht sipas tipit të lodrës që duhet të merren nga përdoruesi, me qëllim që të shmangen rreziqet që e shoqërojnë. Duhet të përmendet edhe ndihma e parë që duhet të jepet në rast aksidentesh të rënda si rezultat i përdorimit të kësaj lodre. Duhet të theksohet gjithashtu që lodrat të mbahen larg fëmijëve shumë të vegjël.
- Krahas udhëzimeve të parashikuara në (a), lodrat kimike duhet të mbajnë në ambalazhin e tyre këtë shënim:
“Kujdes! Vetëm për fëmijët mbi (mosha vendoset nga prodhuesi) vjeç. Për përdorim nën mbikëqyrjen e të rriturve”.
Në veçanti, këto lodra konsiderohen si lodra kimike: komplete kimike, komplete plastike, reparte miniature për punim qeramike, emalim, fotografi dhe lodra të ngjashme.
25 e) Skitë dhe pllakat e skive për fëmijët.
Në rast se këto produkte ofrohen për shitje si lodra, ata mbajnë shënimin:
“Kujdes! Duhet të vishen pajime mbrojtëse”.
Për më tepër udhëzimet e përdorimit përmbajnë një kujtesë që lodra duhet të përdoret me kujdes, pasi ajo kërkon aftësi të madhe, me qëllim që të shmangen rrëzimet ose përplasjet që shkaktojnë dëmtim të përdoruesit dhe të palëve të treta.
Duhet të jepet tregues për pajimet mbrojtëse të rekomanduara (helmeta, dorashka, gjunjëza, mbrojtëse bërrylash etj.).
25 f) Lodra e destinuar për përdorim në ujë
Lodrat e destinuara për përdorim në ujë, të përkufizuara në pikën 5.2.1(f), përmbajnë paralajmërimin në përputhje me standardet e harmonizuara shqiptare:
“Kujdes! Për përdorim vetëm në ujë në thellësinë e duhur për fëmijën dhe nën mbikëqyrje”.




VENDIM
Nr.889, datë 19.12.2007

PËR MIRATIMIN E RREGULLAVE TEKNIKe “PËR PËRCAKTIMIN E KËRKESAVE THELBËSORE DHE VLERËSIMIN E KONFORMITETIT TË EnËve tË thjeshta 
nËn presion”

Në mbështetje të nenit 100 të Kushtetutës dhe të nenit 8 të ligjit nr.9779, datë 16.7.2007 “Për sigurinë e përgjithshme, kërkesat thelbësore dhe vlerësimin e konformitetit të produkteve joushqimore”, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

Miratimin e rregullave teknike “Për përcaktimin e kërkesave thelbësore dhe vlerësimin e konformitetit të enëve të thjeshta nën presion”, sipas tekstit që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali  Berisha
      
                                        
  RREGULLI TEKNIK 
PËR KËRKESAT THELBËSORE DHE VLERËSIMIN E KONFORMITETIT 
TË ENËVE TË THJESHTA NËN PRESION

1. Ky rregull teknik zbatohet për enë të thjeshta nën presion, të prodhuara në seri. 
2. Sipas këtij rregulli teknik termat e mëposhtëm kuptohen: 
a) Enë e thjeshtë nën presion (më poshtë ena), është çdo enë e salduar që i nënshtrohet një presioni të brendshëm manometrik më të madh se 0.5 bar, që është e përcaktuar të mbajë ajër ose azot dhe nuk është e përcaktuar t’i ekspozohet flakës.
b) Prodhim në seri, konsiderohet rasti, kur më shumë se një enë e të njëjtit tip prodhohen gjatë një periudhe të caktuar kohe, nëpërmjet një procesi të pandërprerë prodhimi, sipas një projekti të përbashkët dhe duke përdorur të njëjtin proces prodhimi.
c) Një parti e enëve përbëhet më e shumta nga 3000 enë me model të të njëjtit tip.
d) Presioni i projektimit “P”, është presioni manometrik i zgjedhur nga fabrikuesi dhe i përdorur për të përcaktuar trashësinë e pjesëve nën presion.
e) Presioni maksimal i punës “PS” është presioni manometrik maksimal, i cili mund të shfaqet në kushte normale të përdorimit.
f) Temperatura minimale e punës “Tmin”, është temperatura më e ulët e stabilizuar në paretin e enës në kushte normale të përdorimit.
g) Temperatura maksimale e punës “Tmax”, është temperatura më e lartë e stabilizuar, që mund të arrihet në paretin e enës në kushte normale të përdorimit.
h) Kufiri i elasticitetit RET është vlera në temperaturën maksimale të punës Tmax:
i) e kufirit të sipërm të rrjedhshmërisë ReH  për një material me kufij të poshtëm e të sipërm;
ii) ose e tensionit të provës Rp 0.2;
iii) e tensionit të provës Rp 1,0  në rastin e aluminit të palidhur. 
i) Familjet e enëve: Enët janë pjesë të së njëjtës familje, nëse ato ndryshojnë nga prototipi vetëm në diametër, me kusht që të plotësohen kërkesat e pranueshme të pikës 6.2.1.1 ose 6.2.1.2 dhe/ose në gjatësinë e pjesës së tyre cilindrike brenda kufirit të mëposhtëm:
i) kur prototipi ka një ose më shumë unaza të cilindrit, përveç pjesëve fundore, variantet e kësaj familjeje duhet të kenë së paku një unazë; 
ii) kur prototipi ka vetëm dy pjesë fundore konkave, variantet në familje nuk duhet të kenë unaza të cilindrit; 
iii) ndryshimet në gjatësi që sjellin hapje dhe/ose depërtime për t’u modifikuar  paraqiten në vizatimet e secilit variant.
j) Fletë inspektimi: Dokumenti me anë të të cilit prodhuesi certifikon që produktet e dorëzuara plotësojnë kërkesat e porosisë dhe, në të cilën ai ekspozon rezultatet e testeve të zakonshme të inspektimit në fabrikë, në mënyrë të veçantë përbërjen kimike dhe karakteristikat mekanike. Këto teste kryhen mbi produktet e prodhuara me të njëjtin proces prodhimi, të furnizimit, por jo detyrimisht mbi produktet e dorëzuara.
k) Simbolet:

	i)
	A
	Zgjatimi mbas këputjes (Lo=5,65So)
	%

	ii) 
	A 80 mm
	Zgjatimi mbas këputjes (Lo = 80 mm)
	%

	iii)
	KCV
	Energjia e këputjes
	J/cm2

	iv)
	P
	Presioni i projektimit
	bar

	v)
	PS
	Presioni i punës
	bar

	vi)
	Ph
	Presioni i testit hidrostatik ose pneumatik
	bar 


	vii)
	Rp0,2
	Tensioni i provës në 0,2 % 	
	N/mm2

	viii)
	RET
	Fortësia e këputjes në temperaturën maksimale të punës 
	N/mm2

	ix)
	ReH
	Pika e sipërme e këputjes
	N/mm2

	x)
	R m
	Rezistenca në këputje
	N/mm2

	xi)
	T max
	Temperatura maksimale e punës
	ºC

	xii)
	Tmin
	Temperatura minimale e punës
	ºC

	xiii)
	V
	Vëllimi i enës
	L

	xiv)
	R m max
	Rezistenca maksimale në këputje
	N/mm2

	xv)
	R p1,0
	Tension i provës në 1,0 % 	
	N/mm2



3. Enët kanë karakteristikat e mëposhtme: 
a) Pjesët dhe bashkimet që ndihmojnë në forcimin e enës nën presion prodhohen  prej çeliqeve cilësor jo të lidhur; prej aluminit jo të lidhur, si dhe prej lidhjeve të aluminit jo të vjetruar.
b) Ena përbëhet prej:
i) nga pjesa cilindrike e prerjes rrethore e mbyllur nga ana e jashtme, ose/dhe nga pjesët e sheshta fundore, të cilat kanë të njëjtin aks rrotullimi me pjesën cilindrike;
ii) ose nga pjesët fundore konkave, të cilat kanë të njëjtin aks rrotullimi.
c) Presioni maksimal i punës së enës nuk duhet të kalojë 30 bar dhe prodhimi i këtij presioni me vëllimin e enës (PS.V) nuk duhet të kalojë 10 000 bar L.
d) Temperatura minimale e punës nuk duhet të jetë më e ulët se -50°C dhe temperatura maksimale e punës nuk duhet të jetë më e lartë se 300°C për çelikun dhe 100°C për aluminin ose lidhje alumini.
4. Përjashtohen nga fusha e zbatimit të këtij rregulli teknik enët e mëposhtme:
a) enët specifikisht të projektuara për përdorim bërthamor, dëmtimi i të cilave mund të shkaktojë përhapjen e radioaktivitetit;
b) enët specifikisht të parashikuara për instalimin në anije dhe avione ose si shtytëse në to;
c) shuajtëset e zjarrit.
5. Dispozitat e këtij rregulli teknik, nuk prekin akte të tjera ligjore dhe nënligjore, që garantojnë mbrojtjen e punonjësve kur përdorin enët. Kjo nuk nënkupton që ena të modifikohet në mënyrë të pa përcaktuar në këtë rregull teknik.
6. Ena, në të cilën prodhimi i PS me V i kalon 50 bar L, duhet të plotësojë kërkesat thelbësore të përcaktuara si më poshtë: 


6.1 Materialet
 Materialet zgjidhen në përshtatje me përdorimin përcaktuar të enëve dhe në përputhje me pikat 6.1.1 deri 6.1.4.
6.1.1 Pjesët nën presion
a) Materialet, sipas pikës 1 të përdorura për prodhimin e pjesëve nën presion, duhet të jenë:  
i) të përshtatshme për t’u salduar;
ii) rezistent dhe plastik (të epshëm), në mënyrë që një çarje ose një krisje në një temperaturë minimale të punës të mos çojë në copëzimin ose në frakturat e tipit thyerje; 
iii) të mos pësojnë efekte të kundërt nga vjetrimi. 
b) Materialet e enëve të çelikut duhet të plotësojnë kërkesat e përcaktuara në paragrafin 6.1.1.1 dhe të enëve prej alumin ose lidhjet e aluminit ato të përcaktuara në pikën 6.1.1.2.
c) Ato shoqërohen me një fletë inspektimi të hartuar nga prodhuesi i materialeve siç përshkruhet në pikën 28.
6.1.1.1 Enët e çelikut 
Çeliqet e palidhur duhet të plotësojnë kërkesat e mëposhtme:
a) duhet të jenë jo flluskues dhe të bëhen të disponueshëm pas një trajtimi normalizues ose të një gjendjeje ekuivalente;
b) përmbajtja në produkt e karbonit duhet të jetë më e vogël se 0.25 % dhe ajo e sulfurit dhe e fosforit duhet të jenë më pak se 0.05% secila;
c) të kenë vetitë mekanike të mëposhtme:
i) rezistenca maksimale në këputje R m max duhet të jetë më pak sa 580 N/mm2;
ii) zgjatimi mbas këputjes të jetë:
- në qoftë se kampionet për testim marren paralelisht me drejtimin e petëzimit:
trashësia ≥ 3 mm; 	A ≥ 22%
trashësia<3mm; 	A80mm ≥17% 
- nëse kampionet janë marrë  vertikalisht me drejtimin e petëzimit:
trashësia ≥ 3 mm 	A ≥ 20%
trashësia <3 mm  	A80mm ≥15%
iii) vlera mesatare e energjisë së këputjes KCV për tri kampione në drejtimin gjatësor dhe në temperaturën minimale të punës nuk duhet të jetë më pak se 35 J/cm2. Vetëm njëra nga të tri  vlerat mund të jetë më e vogël se 35 J/cm2, por jo më pak se 25 J/cm2;
iv) në rastin e çeliqeve që përdoren për prodhimin e enëve, në të cilat temperatura minimale e punës është më ulët se -10 oC dhe trashësia e mureve i kalon 5 mm, kjo veti duhet të kontrollohet.  
6.1.1.2 Enët e aluminit
Alumini jo i lidhur duhet të ketë përmbajtje alumini jo më pak se 99.5 %, ndërsa lidhjet e përcaktuara në pikën 2(a) të këtij rregulli teknik, duhet të paraqesin rezistencën e mjaftueshme për korrozionin ndërkristalin në temperaturën maksimale të punës. 
Për më tepër, këto materiale duhet të plotësojnë kërkesat e mëposhtme:
a) të jepen në gjendje të kalitur; dhe
b) të kenë karakteristikat e mëposhtme mekanike për produkt:
i) rezistenca maksimale në këputje, Rm max, të jetë jo më shumë se 350 N/mm2,
ii) zgjatimi mbas këputjes duhet të jetë:
A≥16%, kur kampioni është marrë paralel me drejtimin e petëzimit;
A≥14%,  kur kampioni është marrë  vertikalisht me drejtimin e petëzimit.
6.1.2 Materialet e saldimit 
Materialet e saldimit që përdoren për kryerjen e saldimeve mbi ose në enë, të jenë të përshtatshme dhe të pajtueshme me materialet që saldohen.
6.1.3 Pajisjet shtesë (aksesorët) që ndikojnë në fortësinë e enës 
Këto pajisje (p.sh. bulona dhe dado) duhet të jenë prej një materiali të specifikuar në pikën 6.1.1 ose nga lloje të tjera çeliku, alumini apo një lidhje e përshtatshme alumini e pajtueshme me materialet e përdorura për prodhimin e pjesëve nën presion. Këto të fundit, duhet të kenë një zgjatim mbas thyerjes dhe qëndrueshmëri të përshtatshme në temperaturën minimale të punës.

 6.1.4  Pjesët që nuk i nënshtrohen presionit
Të gjitha pjesët që nuk i nënshtrohen presionit, të enëve të salduara të jenë nga materiale të pajtueshme me ato komponentë me të cilat saldohen.
 6.2 Projektimi i enës 
a) Fabrikuesi kur projekton enën përcakton përdorimin që do të ketë ajo dhe zgjedh: 
i) temperaturën minimale të punës Tmin;
ii) temperaturën maksimale të punës Tmax; 
iii) presionin maksimal të punës PS. 
Në rast se zgjidhet temperatura minimale e punës që i kalon -10°C, cilësitë e kërkuara për materialet duhet të jenë të pranueshme për këtë temperaturë. 
b) Fabrikuesi duhet gjithashtu të ketë parasysh kërkesat e mëposhtme:
i) të bëhet e mundur inspektimi i pjesës së brendshme të enës;
ii) të  bëhet e mundur zbrazja e enëve;
iii) vetitë mekanike duhet të mbeten të pandryshuara gjatë gjithë periudhës së përdorimit të enës në përputhje me qëllimin e parashikuar; 
iv) enët duhet të mbrohen në mënyrën e duhur nga korozioni, duke pasur parasysh mënyrën e përdorimit në kushtet e parashikuara;
v) enët nuk duhet t’i nënshtrohen tensioneve të tilla që mund të dëmtojnë sigurinë e tyre në përdorim;
vi) presioni i brendshëm asnjëherë nuk duhet të kalojë presionin maksimal të punës PS, momentalisht mund ta kalojë këtë vlerë deri në 10%.
c) Tegelat e saldimit rrethorë e gjatësorë bëhen duke përdorur saldime të plota në thellësi ose saldime të cilat japin të njëjtin rezultat. Fundet konveks ndryshe nga ato gjysmësferike duhet të kenë tehe cilindrike.
6.2.1 Trashësia e pareteve 
Në rast se prodhimi PS.V nuk është më i madh se 3000 bar L, fabrikuesi zgjedh një nga metodat e përshkruara në pikat 6.2.1(a) dhe (b)  për përcaktimin e trashësisë së pareteve të enës; në se prodhimi i PS.V është më i madh se 3000 bar L ose nëse temperatura maksimale e punës i kalon 100°C, kjo trashësi do të përcaktohet nga metoda e përshkruar në (a). Trashësia faktike e seksionit cilindrik dhe e pjesëve fundore, nuk duhet të jetë më e vogël se 2 mm në rastin e enëve prej çeliku dhe jo më e vogël se 3mm në rastin e enëve prej alumini, ose alumini të lidhur.
a) Metoda e llogaritjeve 
i) Trashësia minimale e pjesëve nën presion duhet të llogaritet duke mbajtur parasysh madhësinë e tensioneve, si dhe kërkesat e mëposhtme:
presioni i llogaritjes që merret në konsideratë duhet të jetë më i vogël se presioni i zgjedhur maksimal i punës;
tensioni i përgjithshëm i lejuar i membranës nuk duhet të kalojë vlerat 0,6 RET ose 0,3 Rm. Fabrikuesi duhet të përdorë vlerat minimale të RET dhe Rm të garantuara nga prodhuesi i materialit, për të përcaktuar tensionin e lejuar. 
ii) Nëse pjesa cilindrike e enës  ka një ose më shumë tegela saldimi gjatësor,  të salduar me proces saldimi joautomatik, trashësia e llogaritur si më sipër duhet të shumëzohet me keoficientin 1,15. 
b) Metoda eksperimentale
Trashësia e mureve/pareteve përcaktohet në atë mënyrë që të bëjë të mundur që ena të rezistojë në temperaturën e ambientit në një presion të paktën 5 herë më shumë se  presioni maksimal i punës, me një vlerë të faktorit të deformimit periferik të përhershëm jo më të madh se 1%.
6.3 Procesi i prodhimit 
Enët konstruktohen dhe i nënshtrohen kontrolleve të prodhimit në përputhje me dokumentacionin teknik të projektit dhe të prodhimit të përcaktuar në pikën 28.



6.3.1 Përgatitja e pjesëve përbërëse
Përgatitja e pjesëve përbërëse (p.sh. formimi dhe prerja) nuk duhet të shkaktojë lindjen e defekteve sipërfaqësore, plasaritje ose ndryshim të karakteristikave mekanike të enës, të cilat mund të dëmtojnë sigurinë e enës.
6.3.2 Saldimet në pjesët nën presion 
a) Karakteristikat e saldimeve dhe të zonave afër tyre, duhet të jenë të njëjta me ato të materialeve të salduara dhe të jenë pa defekte sipërfaqësore ose të brendshme që dëmtojnë sigurinë e enëve. 
b) Saldimet kryhen nga saldatorë të kualifikuar ose punëtorë që zotërojnë nivelin e përshtatshëm të përdorimit të aftësisë, në përputhje me proceset e miratuara të saldimeve. Provat e miratimit dhe kualifikimit kryhen nga organet e autorizuara të inspektimit.
c) Fabrikuesi gjatë prodhimit, siguron cilësi të qëndrueshme të saldimeve nëpërmjet testeve të duhura dhe duke përdorur procedura të përshtatshme. Këto teste pasqyrohen në një raport.
6.4 Vënia në përdorim e enëve 
a) Enët shoqërohen me udhëzime të hartuara nga fabrikuesi, të cilat përmbajnë informacionin e mëposhtëm:
i)  të dhënat e përcaktuara në pikën 28 (b), me përjashtim të serisë identifikuese të enës;
ii) përdorimi i përcaktuar i enës;
iii) kërkesat e mirëmbajtjes dhe instalimit për sigurinë e enës.
b) Udhëzimet jepen në gjuhën shqipe.
7. Ena, në të cilën prodhimi i PS me V është i barabartë ose më pak se 50 bar L, prodhohet në përputhje me praktikat e fushës inxhinierike në Republikën e Shqipërisë dhe mban mbishkrimet siç janë përcaktuar në pikën 28 (b), me përjashtim të markës “CE”.
8. Ena që mban markën “CE” prezumohet në përputhje me të gjitha pikat  e këtij rregulli teknik, përfshirë dhe procedurat e vlerësimit të konformitetit të përcaktuara në pikat 14, 15, 16, 17, 19, 20, 21, 22, 23, 24, 25, 26, 27, 29, 30, 31, 32, 33, 34, 35, 36 dhe 37.
9. Përputhshmëria e enës me standardet e harmonizuara shqiptare prezumon përputhshmërinë me kërkesat thelbësore të përcaktuara në pikën 6. 
10. Struktura përgjegjëse e mbikëqyrjes së tregut prezumon se, ena për të cilën fabrikuesi nuk ka zbatuar, ose i ka zbatuar pjesërisht standardet e harmonizuara shqiptare, ose kur standarde të tilla nuk ekzistojnë, është në përputhje me kërkesat thelbësore përmendur në pikën 6, ku mbas marrjes së një certifikate ekzaminimi të tipit CE, përputhshmëria e enës me modelin e aprovuar certifikohet nëpërmjet vendosjes së markës CE. 
11. Kur ena është objekt i rregullave të tjera teknike që mbulojnë aspekte të tjera dhe që parashikojnë, gjithashtu vendosjen e markës CE, kjo e fundit tregon që ena në fjalë prezumohet se është në përputhje edhe me dispozitat e këtyre rregullave të tjera teknike.
12. Struktura përgjegjëse e mbikëqyrjes së tregut, kur konstaton se ena që ka markën “CE”, e përdorur në përputhje me destinacionin e përcaktuar, mund të rrezikojë sigurinë e njerëzve, kafshëve shtëpiake apo pronës, merr të gjitha masat për tërheqjen e këtij produkti nga tregu, apo për të ndaluar ose kufizuar vendosjen në treg. 
13. Struktura përgjegjëse e mbikëqyrjes së tregut informon menjëherë ministrinë për secilën nga masat e përmendura në pikën 12, duke treguar arsyet e një vendimi të tillë dhe në mënyrë të veçantë nëse moskonformiteti është për shkak: 
a) të mosplotësimit të kërkesave thelbësore të përcaktuara në pikën 6, në rast se ena  nuk është në përputhje me standardet e harmonizuara shqiptare;
b) të zbatimit të gabuar i standardeve; 
c) të mangësive të vetë këtyre standardeve.
14. Enët, në të cilat prodhimi i PS me V e kalon 50 bar L, përpara se të prodhohen:
a) në përputhje me standardet e harmonizuara shqiptare, fabrikuesi ose përfaqësuesi i  autorizuar i tij zgjedh:
i) të informojë organin e autorizuar inspektues, siç përshkruhet në pikën 17 të këtij rregulli teknik, i cili mbas ekzaminimit të të gjithë dokumentacionit, të përcaktuar në pikën 28, harton një certifikatë përshtatshmërie, duke vërtetuar që ky dokumentacion është i kënaqshëm, ose;
ii) të paraqesë në organin e autorizuar inspektues një enë prototipe, për ekzaminimin tip “CE” siç është përcaktuar në pikat 21, 22 dhe 23 të këtij rregulli teknik.
b) në mospërputhje ose përputhje të pjesshme me standardet e harmonizuara shqiptare, fabrikuesi ose përfaqësuesi i autorizuar i paraqet organit të autorizuar inspektues një prototip të enës për ekzaminimin tip “CE”, siç është përcaktuar në pikat 21, 22, 23, 24, dhe 25 të këtij rregulli teknik.
15. Ena e prodhuar në përputhje me standardet e harmonizuara shqiptare ose me prototipin e miratuar, përpara se të vendosen në treg janë objekt:
a) i verifikimit “CE” në përputhje me pikën 26, 27 dhe 28 të këtij rregulli teknik, kur prodhimi i PS me V i kalon 3000 bar L;
b) i zgjedhjes së fabrikuesit, kur prodhimi i PS me V nuk kalon 3000 bar L, por është më i lartë se 50 bar/litër: 
i) deklarim të konformitetit në përputhje me pikën 30 të këtij rregulli teknik; 
ii) ose i verifikimit “CE” në përputhje me pikën 26, 27 dhe 28 të këtij rregulli teknik.
16. Dokumentacioni dhe korrespondenca që kanë lidhje me procedurat e certifikimit të shprehura në paragrafin a dhe b të kësaj pike, hartohen në gjuhën shqipe ose në një gjuhë të pranueshme nga organi i autorizuar.
17. Ministri, në përputhje me ligjin nr.9779, datë 16.7.2007 “Mbi sigurinë e përgjithshme, kërkesat thelbësore dhe procedurat e vlerësimit të konformitetit të produkteve joushqimore”, neni 14, autorizon organet përkatëse të vlerësimit të konformitetit për kryerjen e procedurave të përcaktuara në pikën 14, paragrafi “a” dhe “b” së bashku me detyrat e veçanta për të cilat janë parashikuar këto organe në pikën 19 të këtij rregulli teknik, si dhe u cakton atyre numrat e identifikimit.
18. Një listë e organeve të autorizuara publikohet në Fletoren Zyrtare, së bashku me numrat e identifikimit të tyre dhe detyrat, për të cilat ata janë autorizuar. 
19. Kriteret minimale për organet e autorizuara janë, si më poshtë:
a) Organi i inspektimit, drejtori i saj, si dhe personeli përgjegjës për kryerjen e testeve të verifikimit, nuk duhet të jenë projektuesi, prodhuesi, furnizuesi dhe as instaluesi i enëve që ata inspektojnë, si dhe asnjë përfaqësues i autorizuar nga këto palë.
b) Organi i inspektimit, drejtori i saj, si dhe personeli përgjegjës për kryerjen e testeve të verifikimit, nuk përfshihen drejtpërdrejt në projektimin, konstruksionin, tregtimin dhe mirëmbajtjen e enëve dhe as përfaqësojnë palët e angazhuara në këto aktivitete. Kjo nuk pengon mundësinë e shkëmbimit të informacionit teknik ndërmjet prodhuesit dhe organit të inspektimit.
c) Organi i inspektimit dhe personeli i tij kryejnë verifikimin e testeve me një shkallë  të lartë të integritetit profesional dhe kompetencës teknike dhe duhet të jetë i lirë nga të gjitha presionet dhe ndërhyrjet, veçanërisht financiare, të cilat mund të influencojnë në gjykimin e tyre ose në rezultatet e inspektimit, në mënyrë të veçantë nga persona ose grupe personash të interesuar në rezultatet e verifikimeve.
d) Organi i inspektimit duhet të ketë në dispozicion të tij personelin dhe të zotërojë pajisjet e nevojshme për të bërë të mundur kryerjen siç duhet të detyrave administrative e teknike, të lidhura me verifikimin. Gjithashtu, të ketë mundësinë e përdorimit të pajisjeve të kërkuara  për verifikime të veçanta.
e) Personeli përgjegjës për inspektimin duhet të ketë: 
i) trajnime teknike dhe profesionale;
ii) njohuri të kënaqshme në lidhje me kërkesat e testeve që kryhen, si dhe eksperiencën e nevojshme për këto teste; 
iii) aftësinë për hartimin e certifikatave, procesverbaleve dhe raporteve të kërkuara, për të vërtetuar kryerjen e testeve.
f) Garantimi i paanshmërisë së personelit të inspektimit. Pagesa e tyre nuk duhet të varet nga numri i testeve të kryera dhe as nga rezultatet e këtyre testeve.
g) Organi inspektues pajiset me sigurimin e përgjegjësisë, në përputhje me neni 14, paragrafi 2/d të ligjit nr.9779, datë 16.7.2007 “Për sigurinë e përgjithshme, kërkesat thelbësore dhe vlerësimin e konformitetit të produkteve joushqimore”. 
h) Personeli i organit të inspektimit është i detyruar të ruajë fshehtësinë profesionale, në lidhje me të gjithë informacionin e marrë për kryerjen e detyrave të tij, sipas dispozitave këtij rregulli teknik, si dhe të çdo ligji tjetër që ka efekte për këtë. 
20. Ministri tërheq autorizimin e organit të autorizuar në qoftë se konstaton se ai  nuk plotëson më kriteret e përcaktuara në pikën 19.
21. Ekzaminimi tip “CE” është procedura, me anë të së cilës, organi i autorizuar inspektues verifikon dhe certifikon se një prototip ene plotëson dispozitat e këtij rregulli teknik, i cili zbatohet për këtë enë.
22. Aplikimi për ekzaminimin tip “CE” paraqitet nga fabrikuesi ose nga përfaqësuesi i autorizuar i tij, vetëm për një organ të autorizuar inspektues në lidhje me një protitip ene ose me një prototip përfaqësues të një familje të enës.
Aplikimi përfshin:
a) emrin dhe adresën e fabrikuesit apo përfaqësuesit të tij të autorizuar, si dhe vendin e prodhimit të enës;
b) Dokumentacionin teknik të projektit dhe të prodhimit siç është përcaktuar në pikën 28. 
Aplikimi shoqërohet nga një enë e cila përfaqëson prodhimin në fjalë.
23. Organi i autorizuar inspektues duhet të kryejë ekzaminimin tip “CE” në mënyrën që përshkruhet më poshtë: 
a) Ky organ për kontrollin e përputhshmërisë të enës shqyrton jo vetëm dokumentacionin i projektit dhe prodhimit, por gjithashtu edhe vetë enën e paraqitur.
b) Organi i autorizuar inspektues kur kontrollon enën:
i) verifikon, që ena është prodhuar në përputhje me dokumentacionin teknik të projektit dhe të prodhimit dhe mund të përdoret e sigurt sipas kushteve të përcaktuara të punës;
ii)  kryen ekzaminimet dhe testet e duhura për të kontrolluar që ena përputhet me kërkesat thelbësore të zbatueshme mbi të.
24. Në qoftë se prototipi përputhet me dispozitat të zbatueshme mbi të, organi i autorizuar inspektues harton një certifikatë ekzaminimi tip “CE”, e cila i jepet aplikantit. Kjo certifikatë deklaron përfundimet e ekzaminimit, tregon kushtet për të cilat është lëshuar, si dhe shoqërohet nga përshkrimet dhe vizatimet e nevojshme për identifikimin e prototipit të aprovuar.
25. Një organ i autorizuar që refuzon të lëshojë një certifikatë ekzaminimi tip “CE”  informon për këtë organet e tjera të autorizuara. Një organ i autorizuar, që tërheq certifikatën e ekzaminimit tip “CE” informon ministrinë. 
26. Verifikimi “CE” është procedura nëpërmjet të cilës fabrikuesi ose përfaqësuesi i autorizuar i tij, garanton dhe deklaron që enët, të cilat janë kontrolluar sipas pikës 29, përputhen me tipin e përshkruar në certifikatën e ekzaminimit tip “CE” ose me dokumentacioni teknik të projektit dhe të prodhimit, përcaktuar në pikën 28  duke marrë një certifikatë përshtatshmërie.
27. Fabrikuesi merr të gjitha masat e nevojshme që procesi i prodhimit të garantojë që të gjitha enët janë në përputhje me tipin e përshkruar në certifikatën e ekzaminimit tip “CE” ose me dokumentacionin e projektit dhe të prodhimit të përcaktuar në pikën 28. Fabrikuesi ose përfaqësuesi i autorizuar i tij i vendos markën “CE” çdo ene dhe harton një deklaratë konformiteti. 
28. Dokumentacioni teknik i projektit dhe i prodhimit përmban një përshkrim të teknikave dhe mënyrave të përdorura për të plotësuar kërkesat thelbësore të përcaktuara në pikën 6 ose me standardet e harmonizuara shqiptare, në mënyrë të veçantë:
a) vizatimet teknike të detajuara të prodhimit të tipit të enës; 
b) udhëzimet;
c) dokumentet që përshkruan:
i) materialet e zgjedhura; 
ii) proceset e zgjedhura të saldimit;
iii) kontrollet e zgjedhura; 
iv) çdo veçanti tjetër që lidhet me projektin e enës.
d) kur përdoren procedurat e përcaktuara sipas pikave 26, 27, 29, 30, 31, 32, 33, 34, 35, 36 dhe 37, dokumentacioni përmban, gjithashtu: 

i) certifikatat që kanë të bëjnë me kualifikimin e përshtatshëm të proceseve të saldimit, si dhe të saldatorëve apo punëtorëve;
ii) fleta e inspektimit për materialet e përdorura në prodhimin e pjesëve dhe bashkimeve që kontribuojnë në  forcimin e enës;
iii) një raport mbi ekzaminimet dhe testet e kryera ose një përshkrim i kontrolleve të propozuara. 
29. Organi i autorizuar kryen ekzaminimet dhe testet e duhura për të kontrolluar përputhshmërinë e enëve me kërkesat e këtij rregulli teknik, duke ekzaminuar dhe testuar enët sipas paragrafëve të mëposhtëm:
a) Fabrikuesi paraqet enët në formën e partive të njëjta dhe merr të gjitha masat që procesi i prodhimit të sigurojë njëtrajtshmërinë e çdo partie të prodhuar.
b) Këto parti shoqërohen me certifikatën e ekzaminimit tip “CE” të përcaktuar në pikat 21, 22, 23, 24 dhe 25, ose, në rast se enët nuk janë prodhuar në përputhje me një prototip të miratuar, me dokumentacionin e projektimit dhe të prodhimit, të përcaktuar në pikën 28. Në këtë rast, organi i autorizuar përpara verifikimit “CE”, shqyrton dokumentacionin teknik për të certifikuar përputhshmërinë e tij.
c) Kur ekzaminohet një parti, organi i autorizuar inspektues garanton që enët janë prodhuar dhe kontrolluar në përputhje me dokumentacionin e projektit dhe të prodhimit, dhe për  të kontrolluar saktësinë kryen një test hidrostatik ose pneumatik me një efekt të njëjtë, në çdo enë të partisë, me një presion 1,5 herë më të madh se presioni i projektimit të enës. Testi pneumatik është objekt i miratimit të procedurave të testit të sigurisë, të zbatueshme në Republikën e Shqipërisë:
i) organi i autorizuar inspektues kryen teste mbi kampione prove të marra nga një mostër përfaqësuese e prodhimit ose nga një enë e zgjedhur nga fabrikuesi, për të kontrolluar cilësinë e saldimit. Testet kryhen në saldimet gjatësore. Megjithatë, në rast se janë përdorur teknika të ndryshme saldimi, gjatësore dhe rrethore, testet përsëriten për saldimet rrethore;
ii) për enët e përmendura në pikën 6.2.1 (d), testet mbi kampionet-provë zëvendësohen me një test hidrostatik mbi pesë enë të marra rastësisht nga çdo parti, për të kontrolluar përputhshmërinë e tyre me kërkesat e pikës 6.2.1 (d). 
d) Në rastin e partive të pranuara, organi i autorizuar inspektues vendos ose kërkon të jetë i vendosur numri i tij i identifikimit në çdo enë dhe harton një certifikatë konformiteti me shkrim, në lidhje me testet e kryera. Të gjitha enët në parti mund të vendosen në treg përveç atyre që nuk e kanë kaluar me sukses testin hidrostatik ose pneumatik:
i) në rast se një parti, pas shqyrtimit nga organi i autorizuar inspektues, nuk rezulton në përputhje me kërkesat e këtij rregulli teknik, ky organ ose struktura përgjegjëse e mbikëqyrjes së tregut merr masat e duhura për të parandaluar vendosjen në treg të asaj partie; 
ii) në rast mospërputhje të përsëritur, organi i autorizuar inspektues mund të pezullojë verifikimin statistikor;
iii) fabrikuesi gjatë procesit të prodhimit, nën përgjegjësinë e organit të autorizuar, vendos numrin e identifikimit të këtij organi.
e) Me kërkesë të strukturës përgjegjëse të mbikëqyrjes së tregut, personi që vendos në treg enën duhet të jetë në gjendje të sigurojë certifikatat e konformitetit e lëshuara nga organi i autorizuar inspektues, të përcaktuar në pikën 29 (d).
30. Fabrikuesi që përmbush detyrimet që rrjedhin nga pikat 33 dhe 34 të këtij rregulli teknik, vendos markën “CE”, në përputhje me pikat 38, 39, 40 për enët që ai deklaron se janë në përputhje me: 
a) dokumentacionin teknik të projektit dhe të prodhimit të përcaktuar në pikën 28 dhe për të cilin është hartuar një certifikatë përshtatshmërie; ose
b) prototipin e miratuar. 
31. Nga ky deklarim i procedurave të konformitetit, fabrikuesi bëhet subjekt i mbikëqyrjes “CE”, në rastet kur prodhimi i PS me V  kalon 200 bar L. Qëllimi i mbikëqyrjes CE është që të garantojë, siç kërkohet në pikën 36 të këtij rregulli teknik, që fabrikuesi plotëson si duhet detyrimet që rrjedhin nga pika 34 e këtij rregulli teknik. 

32. Mbikëqyrja “CE” kryhet nga organi i autorizuar inspektues i cili ka lëshuar certifikatën e ekzaminimit tip “CE” në përputhje me pikat 21, 22, 23 dhe 24 të këtij rregulli teknik, në rast se enët janë prodhuar në përputhje me prototipin e miratuar, ose nga organi i autorizuar inspektues, të cilit i është dërguar dokumentacioni teknik i projektit dhe i prodhimit në përputhje me pikën 14 (a/i). 
33. Kur fabrikuesi vë në përdorim procedurën e përcaktuar në pikën 30 të këtij rregulli teknik, ai përpara fillimit të prodhimit i dërgon organit të autorizuar, i cili ka lëshuar certifikatën e ekzaminimit tip “CE” ose certifikatën e përshtatshmërisë, një dokument i cili përshkruan procesin e prodhimit dhe të gjitha masat sistematike të paravendosura, të marra për të garantuar përputhshmërinë e enës me standardet e harmonizuara shqiptare, apo me prototipin e miratuar. 
Ky dokument përfshin:
a) një përshkrim të mjeteve të prodhimit dhe të kontrollit të duhur për ndërtimin e enës; 
b) një dokument inspektimi, i cili përshkruan ekzaminimet dhe testet e duhura që kryhen gjatë prodhimit, së bashku me procedurat përkatëse dhe frekuencën e kryerjes së tyre;
c) marrjen përsipër të kryerjes së ekzaminimeve dhe testeve në përputhje me dokumentin e inspektimit, siç është përcaktuar në pikën 34 të këtij rregulli teknik dhe të kryerjes së një testi hidrostatik, ose në marrëveshje me organin e autorizuar të inspektimit, kryerjen e një testi pneumatik në secilën enë të prodhuar, në një presion prove me vlerë 1,5 herë më të madhe se presioni i projektimit. 
Këto ekzaminime dhe  teste të shoqëruara me një raport, kryhen nën përgjegjësinë e një stafi të kualifikuar, të cilët janë të pavarur në mënyrë të mjaftueshme nga personeli prodhues. 
d) adresat e vendeve të prodhimit dhe magazinimit, si dhe data në të cilën ka filluar prodhimi.
34. Kur prodhimi i PS me V i kalon 200 bar L, fabrikuesi autorizon hyrjen në vendet e prodhimit dhe të magazinimit për qëllime inspektimi, të organit përgjegjës për mbikëqyrjen CE, dhe e lejon këtë organ të zgjedhë mostra enësh, si dhe i siguron të gjithë informacionin e nevojshëm, dhe në mënyrë të veçantë:
a) dokumentacionin teknik të projektimit dhe të prodhimit;
b) raportin e inspektimit;
c) certifikatën e ekzaminimit tip “CE” ose certifikatën e përshtatshmërisë, nëse është e nevojshme;
d) një raport mbi ekzaminimet dhe testet e kryera.
35. Organi i autorizuar inspektues, i cili lëshon certifikatën e ekzaminimit tip “CE” ose certifikatën e përshtatshmërisë, përpara datës në të cilën fillon prodhimi, kontrollon dokumentin që përcaktohet në pikën 34 të këtij rregulli teknik, ashtu edhe dokumentacionin e projektit dhe të prodhimit, të përcaktuar në pikën 28, për të certifikuar përputhshmërinë e enëve, nëse enët nuk janë prodhuar në përputhje me një prototip të miratuar.
36. Kur prodhimi i PS me V i kalon 200 bar L, organi i autorizuar inspektues gjatë prodhimit: 
a) garanton që, fabrikuesi faktikisht kontrollon enët e prodhuara në seri në përputhje me pikën 33 (c) të këtij rregulli teknik;
b) merr mostra enësh të rastësishme në vendet e prodhimit ose të magazinimit të tyre, për qëllime inspektimi. 
37. Organi i autorizuar inspektues i paraqet ministrisë, dhe sipas kërkesës edhe organeve të tjera të autorizuara, një kopje të raportit të inspektimit.
38. Marka “CE” dhe mbishkrimet e bëra sipas pikës 39, duhet të vendosen në enë në formë të dukshme, lehtësisht të lexueshme dhe të paheqshme ose mbi një pllakë të dhënash të ngjitur mbi enë e cila është vendosur në të në një formë të paluajtshme (pashkëputshme).
39. Marka “CE” konsiston në inicialet “CE”, në formën e dhënë sipas modelit të mëposhtëm,  marka “CE” shoqërohet nga numri identifikimit të organit të autorizuar inspektues, përgjegjës për verifikimin “CE” ose mbikëqyrjen “CE”, përcaktuar në pikën 17 të këtij rregulli teknik.

39.1 Marka e konformitetit “CE”
i) Marka e konformitetit “CE” përbëhet nga inicialet “CE” në formën e mëposhtme:


[image: CE Marking]
 

ii) Në rast se marka “CE” zvogëlohet ose zmadhohet, përmasat e dhëna në vizatimin e shkallëzuar më lart duhet të respektohen.
iii) Komponentët e ndryshueshëm të markës “CE” që kanë kryesisht të njëjtën përmasë vertikale, nuk mund të jetë më pak se 5 mm.
39.2 Mbishkrimet
a) Ena ose pllaka e të dhënave përmban të paktën informacionin e mëposhtëm:
i) presioni maksimal i punës Ps në bar;
ii) temperatura maksimale e punës Tmax në °C;
iii) temperatura minimale e punës Tmin në °C; 
iv) kapaciteti i enës V në L;
v) emri ose marka e fabrikuesit;
vi) tipi dhe seria ose identifikuesi i partisë së enës;
vii) dy shifrat e fundit të vitit në të cilin është vendosur marka “CE”.
b) Nëse përdoret një pllakë të dhënash, projektohet e tillë që të mos ripërdoret dhe përmban hapësirë të lirë që të mund të pajiset me informacione të tjera.
40. Ndalohet vendosja e markave në enët që mund të sjellë mashtrimin e palëve të treta  lidhur me kuptimin dhe formën e markës “CE”. Çdo markë tjetër ose një pllakë të dhënash, mund të vendoset në enë, me kusht që dukshmëria dhe leximi i markës “CE” të mos cenohet.

ANEKSI 1

PREVENTIVI PARAPRAK

OBJEKTI : HEC-i Verbe - Selce

NJESIA VLERA NJESIA
NR EMERTIMI . E E VLERA
MATJES MATJES
1 PUNIME CIVILE EURO 728945 LEKE 88 931 290
2 | MAKINERI PAJISJE EURO 852500 LEKE 104 005 000
3 | IMPIANTI I TRANSFORMIMIT TE EURO 224045 LEKE 29 773 490
ENERGIJISE ELEKTRIKE DHE
CELAT 10 KV
4 | LINJA E TRANSMETIMIT TE EURO 54000 LEKE 6 588 000
ENERGIJISE ELEKTRIKE
5 | PAJISJET E KONTROLLIT DHE EURO 33000 LEKE 4026 000
MONITORIMIT
6 | PUNIME SHTESE . EURO 43000 LEKE 5 246 000
7 | SHPENZIME TRANSPORTI DHE EURO 38000 LEKE 4 636 000
DOGANORE
8 | KOSTO E PROJEKTIT EURO 59510 LEKE 7260 220
9 | SHPENZIMET ADMINISTRATIVE EURO 120000 LEKE 14 640 000
10} TRAINIMI T SPECIALISTEVE EURO 100000 LEKE 12 200 000
1T | SHPENZIME PERSONELI EURO 40000 LEKE 4 880 000
12 | MIETE TRANSPORTI EURO 42000 LEKE 2 684 000
TOTALI (1 +12) EURO 2335000 LEKE 284 870 000
Flera ¢ TVSH 20 ¢, EURO 467000 LEKE 56 974 000
TOTALI EURO 2802000 LEKE 341 844 000

